title: Worms: Clan Wars

text:
Worms: Clan Wars on Team 17 -yhteisön kehittämä strategiapeli, joka kuuluu Worms-pelisarjaan. Se on julkaistu 15. elokuuta 2013 ja on saatavilla ainoastaan PC:lle.
Pelin online-pelaamista on parannettu edellisiin sarjan peleihin nähden. Pelaajien on mahdollista luoda omia tiimejä ja keskustella muiden pelaajien kanssa WormNET:in avulla.


title: Jorma Hirvonen

text: Jorma Ilmari Hirvonen (s. 27. syyskuuta 1938 Sortavala) on suomalainen lääkäri. Hän oli Oulun yliopiston oikeuslääketieteen professori vuodesta 1969 vuoteen 2001. Hän on tutkinut paleltumiskuolemaa ja kätkytkuolemaa.


title: Jorma Hirvonen

text: Hän oli 1993–1997 Oulun yliopiston 2. vararehtori.


title: Tarton–Moskovan semioottinen koulukunta

text: Tarton–Moskovan semioottinen koulukunta (, ) perustettiin vuonna 1964 Käärikussa. Johtohahmona toimi Juri Lotman. Muita jäseniä ovat muun muassa Vjatšeslav Ivanov, Vladimir Toporov, Mihail Gasparov, Aleksandr Pjatigorski ja Isaak Revzin. He loivat teoreettisen perustan kulttuurisemiotiikan koulukunnalle.


title: Tarton–Moskovan semioottinen koulukunta

text: Koulukunta tunnetaan tieteellisestä julkaisusta "Труды по знаковым системам" eli "Sign Systems Studies" (perustettu vuonna 1964), jonka kustantaja on Tarton yliopisto. Se on maailman vanhin semiotiikan tieteellinen julkaisu.


title: Tarton–Moskovan semioottinen koulukunta

text: Tarton–Moskovan koulukunta on saanut paljon vaikutteita muun muassa venäläisestä formalismista, strukturalismista ja poststrukturalismista. Nykyisin Tarton-Moskovan koulukunnan perinteitä jatkaa Tarton yliopiston semiotiikan laitos, jonka keskushahmoina toimivat muun muassa Kalevi Kull, Peeter Torop ja Mihhail Lotman.


title: Tarton–Moskovan semioottinen koulukunta

text: Pääasiallisina tutkimuskohteina ovat muun muassa viestintä ja erilaisten merkkijärjestelmien toiminta osana eri kulttuureja. Koulukunnan mukaan kulttuurin kielijärjestelmiä tulkitaan suhteessa puhuttuun kieleen toissijaisina semioottisina merkitysmallijärjestelminä. Näin voidaan tutkia kattavasti kulttuurin eri kielijärjestelmien käyttöä. Koulukunnan luomiin käsitteisiin kuuluu mm. semiosfääri.


title: Leo Hirvonen

text: Leo Leopold Hirvonen (15. marraskuuta 1924 Savonlinna – 27. heinäkuuta 1993 Parainen) oli suomalainen fysiologi ja Oulun yliopiston fysiologian professori vuodesta 1970. Sitä ennen hän oli Turun yliopiston fysiologian apulaisprofessori 1957–1970. Hän tutki verenkierron fysiologiaa sikiöillä ja vastasyntyneillä, ja lisäksi hän tutki kliinistä fysiologiaa ja tupakkakysymystä. Hirvonen oli aktiivinen tupakoinnin vastustaja. Hän toimi ETRA-liiton puheenjohtajana.


title: Leo Hirvonen

text: Hirvosen vanhemmat olivat asiamies Antti Juhana Hirvonen ja Helmi Tyyne Salome Järvelä ja puoliso vuodesta 1950 lääketieteen lisensiaatti Hellin Selma Sucksdorff.


title: Leo Hirvonen

text: Hirvonen valmistui Turun yliopistosta lääketieteen lisensiaatiksi 1950, Helsingin yliopistosta lääketetieteen ja kirurgian tohtoriksi 1955. Hän oli avustava tutkimusfysiologi Kalifornian yliopistossa 1960–1961. Hän oli Helsingin yliopiston fysiologian laitoksen assistentti 1954–1955 ja Turun yliopiston fysiologian laitoksen assistentti 1955–1957


title: Leo Hirvonen

text: Vastasyntyneillä tekemänsä tutkimuksen Hirvonen teki abortoiduilla sikiöillä, ja hän joutui sen vuoksi katolisen kirkon pannaan, jonka langetti paavi Johannes XXIII. Paavi Johannes Paavali II kuitenkin vapautti hänet.


title: Leo Hirvonen

text: Han oli Helsingissä 1989 pidetyn fysiologisten tieteiden maailmankongressin 100-vuotisjuhlakongressin varapresidentti ja vastasi kongressin julkaisutoiminnasta. Tätä ennen hän oli mm. Suomen fysiologiyhdistyksen puheenjohtaja I976-1982, Pohjoismaisen fysiologiyhdistyksen puheenjohtaja 1976-1979 sekä Pohjoismaisen arktisen lääketieteellisen tutkimuksen yhtyeistyökomitean jäsen vuodesta 1987.


title: Leo Hirvonen

text: Hirvonen oli Adventtikirkon aktiivinen jäsen.


title: Jere Elo

text: Jere Elo (s. 7. maaliskuuta 1992 Helsinki, Suomi) on suomalainen jääkiekkoilija, joka pelaa III-divisioonajoukkue Joukkue IF:ssä. Hän laukoo oikealta.


title: Jere Elo

text: Elo on Espoon Kiekkoseuran kasvatti. Hän pelasi juniorina sittemmin Kiekko-Espoossa, jonka C-nuorten paras pistemies Elo oli sekä I-divisioonassa että SM-karsinnoissa kaudella 2007–2008. Kaudella 2009–2010 hän edusti sekä Kiekko-Espoon B-nuoria SM-karsinnoissa että Espoo Bluesin B-nuoria SM-sarjassa. Kaudeksi 2010–2011 Elo palasi kasvattajaseuraansa EKS:ään, jonka A-nuorten III-divisioonajoukkueen paras pistemies, maalintekijä ja syöttäjä hän oli tehoilla 28+26=54. Elon paluuseen kasvattajaseuraan ja A-nuorten III-divisioonaan siirtymiseen vaikutti myös hänen koulunkäyntiin keskittymisensä.


title: Jere Elo

text: Kaudeksi 2011–2012 Elo siirtyi Saimaan Pallon A-nuoriin. Hän oli joukkueen toiseksi paras pistemies Henri Niemen jälkeen tehoilla 14+11=25. Kaudella 2012–2013 Elo oli SaiPan toiseksi paras pistemies Rasmus Hämäläisen jälkeen tehoilla 17+14=31.


title: Jere Elo

text: Huhtikuussa 2013 Elo siirtyi 1+1-vuotisella ja elokuun loppuun asti kestäneen try-outin sisältäneellä sopimuksella Espoo Bluesin SM-liigajoukkueeseen. Hän sai koejakson päätteeksi sopimuksen joukkueeseen. Elo teki SM-liigadebyyttinsä 27. syyskuuta 2013 vieraissa Rauman Lukkoa vastaan. Hänet merkittiin ottelussa heti Bluesin ykkösketjuun Tommi Huhtalan ja Kim Hirschovitsin viereen. Ottelu jäi Elon kauden ainoaksi SM-liigassa ja hänen loppukautensa eteni pääosin lainalla Mestis-joukkue Kiekko-Vantaassa, jossa Elo teki 26 runkosarja- ja neljässä playoff-ottelussa tehot 2+3=5.


title: Jere Elo

text: Kaudeksi 2014–2015 Elo oli siirtymässä vuoden mittaisella sopimuksella Norjan toiseksi korkeimmalla sarjatasolla I-divisioonassa pelaavaan Nes IK:hon. Hän ei kuitenkaan aloittanut siellä kauttansa, vaan palasi Suomeen ja siirtyi III-divisioonassa pelaavan kasvattajaseuransa Espoon Kiekkoseuran riveihin. Elo oli joukkueen paras pistemies ja maalintekijä alkusarjassa tehoilla 10+8=18 sekä koko Etelän alueen kevään 2015 pudotuspelien paras pistemies ja syöttäjä tehoilla 4+9=13. Kaudella 2015–2016 Elo oli runkosarjan yhteistehoilla 22+21=43 EKS:n paras pistemies, maalintekijä ja syöttäjä.


title: Jere Elo

text: Elon pikkuveli Kasper pelaa Mestis-joukkue Savonlinnan Pallokerhossa.


title: Gorensteinin–Walterin lause

text: Matematiikassa Gorensteinin–Walterin lause sanoo, että jos äärellisellä ryhmällä G on dihedraalinen Sylowin 2-aliryhmä, ja O(G) on maksimaalinen G:n normaali aliryhmä, jonka kertaluku on pariton, niin G/O(G) on isomorfinen 2-ryhmän, alternoivan ryhmä A7 tai PΓL22(q) joka sisältää PSL2(q):n parittomalla alkuluvun q potenssilla, kanssa.


title: Pekka Hirvonen

text: Pekka Aulis Hirvonen (s. 1944) on suomalainen kielitieteilijä. Hän on ollut Joensuun yliopiston englannin kielen professori vuodesta 1979. Hänen tutkimusalaansa on ollut englannin kielen oppiminen ja opettaminen.


title: Käyttöluotto

text: Käyttöluotto on suomalainen siruton yleisluottokortti. Korttia hallinnoi "Nordea Rahoitus Suomi Oy".


title: Käyttöluotto

text: Käyttöluotto-kortilla ei enää voi maksaa kaupoissa, mutta siltä voi siirtää rahaa pankkitilille. Uusia kortteja ei enää myönnetä (2017). Aiemmin Käyttöluotto-kortti kävi maksuvälineenä noin 15 000 liikeessä. Kortteja on ollut noin 200 000.


title: Käyttöluotto

text: Nordea Rahoitus on markkinoinut Käyttöluotto-kortinhaltijoille vaihtoa kansainväliseen Mastercard-korttiin.


title: Hannu Konttinen

text: Hannu Kalervo Konttinen (10. kesäkuuta 1944 Viipuri – 23. elokuuta 2016 Helsinki) oli suomalainen mainonnan suunnittelija, kuvittaja, tietokirjailija ja sarjakuvapiirtäjä.


title: Hannu Konttinen

text: Konttinen aloitti uransa mainostoimittajana Hyvon-Kudeneule Oy:ssä Hangossa 1964–1968 ja työskenteli sitten Markkinointi Viherjuuren yhteystoimittajana. Copywriterina hän oli 1970-luvulla mainostoimistoissa Lintas, Markkinointi Viherjuuri, Varis Poteri Veistola ja Anderson & Lembke. Vuonna 1980 hän perusti kollegoineen oman business-to-business-mainostoimiston Asanti Konttinen Torkler Oy (myöhemmin AKT/BBDO ja BBDO Helsinki Oy), jossa hän työskenteli vuoteen 1991 saakka. Vuodesta 1993 hänellä oli yhden miehen työhuone nimellä Konttisen toimisto. Hänen sarjakuviaan on julkaistu muun muassa "Mainosuutiset-, Markkinointi & Mainonta-" ja "Arvopaperi"-lehdissä sekä "Lauttasaari"-lehdessä.


title: Hannu Konttinen

text: Konttinen palkittiin elämäntyöstään Platinahuipulla Grafian Vuoden Huiput 1987 -tapahtumassa. Mainonnan monitaho -palkinnon hän sai 2003. Lisäksi hän sai satakunta palkintoa yksittäisistä töistä suomalaisista ja ulkomaisista mainosalan kilpailuista. Vuonna 2004 Konttinen toimi Vuoden Huiput -kilpailun ylituomarina.


title: Hannu Konttinen

text: Vuonna 2001 Konttinen julkaisi yhdessä professori Visa Heinosen kanssa laajan teoksen suomalaisen mainonnan historiasta. Hän opetti mainonnan suunnittelua muun muassa Markkinointi-instituutissa.


title: Hannu Konttinen

text: Konttinen teki moottoripyörämatkoja monessa maanosassa, useimmin Pohjois-Afrikassa.


title: Historian Ystäväin Liitto

text: Historian Ystäväin Liitto on suomalainen historian harrastajien yhdistys, joka on perustettu 1926. Liiton ensimmäinen puheenjohtaja oli silloinen valtioneuvos J.K. Paasikivi. Historian ystäväin liiton vuosijuhla on 10. joulukuuta Yrjö Sakari Yrjö-Koskisen syntymäpäivänä.


title: Historian Ystäväin Liitto

text: Liiton julkaisusarjoja ovat Historian Aitta, Historiallinen Kirjasto ja Historiallinen Aikakauskirja. Yhdistys on jakanut vuodesta 1973 vuosittain Vuoden historiateos -palkinnon.


title: Historian Ystäväin Liitto

text: Historian ystäväin liiton nettisivut


title: Historisk Tidskrift för Finland

text: Historisk Tidskrift för Finland on Suomessa ilmestyvä ruosinkielinen historiallinen aikakauskirja. Sen perusti vuonna 1916 Historiska Föreningen, joka myös toimii aikakauskirjan julkaisijana.


title: Wonderland

text: Wonderland voi tarkoittaa ainakin seuraavia asioita:


title: Äärellinen yksinkertainen ryhmä

text: Ryhmäteoriassa äärellinen yksinkertainen ryhmä on äärellinen ryhmä, jolla ei ole ei-triviaaleja normaaleja aliryhmiä. Äärellisten ryhmien luokittelulauseen mukaan jokainen tällainen ryhmä on joko syklinen, alternoiva, Lien tyyppinen tai jokin 26:sta "sporadisesta ryhmästä".


title: Äärellinen yksinkertainen ryhmä

text: Sykliset, alternoivat ja Lien tyypin ryhmät ovat numeroituvasti äärettömiä yksinkertaisten ryhmien perheitä:


title: Äärellinen yksinkertainen ryhmä

text: Sporadisia ryhmiä on yhteensä 26 kappaletta:


title: Sakari Manninen

text: Sakari Manninen (s. 10. helmikuuta 1992 Oulu) on suomalainen jääkiekkoilija, joka pelaa KHL-joukkue Jokereissa. Hän on pelipaikaltaan keskushyökkääjä, mutta Manninen osaa pelata myös laitahyökkääjänä.


title: Sakari Manninen

text: Manninen on Haukiputaan Ahmojen kasvatti. C-juniori-ikään tullessaan hän siirtyi Oulun Kärppien junioreihin. Manninen oli mukana voittamassa C-nuorten Suomenmestaruutta vuonna 2008 ja B-nuorten SM-hopeaa vuonna 2009. Kaudella 2010–2011 Manninen oli Kärppien A-nuorten paras pistemies ja syöttäjä tehoilla 19+23=42 ja hän jakoi joukkueen sisäisen pistepörssin voiton myös kevään 2011 karsintasarjassa Veli-Valtteri Leinosen kanssa tehoilla 3+11=14.


title: Sakari Manninen

text: Kaudella 2011–2012 Manninen toimi Kärppien A-nuorten varakapteenina ja voitti joukkueen sisäisen piste-, maali- ja syöttöpörssin ylivoimaisesti tehoilla 23+39=62. Myös hänen teholukemansa +26 oli joukkueen paras. Manninen sijoittui koko A-nuorten SM-liigan pistepörssin toiseksi edellään vain KalPan Toni Kallela. Hänet valittiin myös sarjan joulukuun 2011 kuukauden pelaajaksi. Manninen palkittiin kauden päätteeksi A-nuorten SM-liigan herrasmiespelaajana Jere Lehtinen -palkinnolla. Hän debytoi kauden aikana myös miesten peleissä pelattuaan kaksi Mestis-ottelua joulukuussa 2011 konkurssiin ajautuneessa Kiekko-Laserissa.


title: Sakari Manninen

text: Kaudeksi 2012–2013 Manninen siirtyi Mestis-joukkue Kajaanin Hokin riveihin lähdyttään samalla suorittamaan varusmiespalvelusta Kainuun prikaatiin. Hän kuului armeijasta huolimatta joukkueen parhaimmistoon varsinkin syyskaudella. Manninen oli Hokin paras pistemies tehoilla 13+16=29 ja hän voitti myös joukkueen sisäisen tehotilaston lukemalla +11. Manninen palkittiin Mestiksen joulukuun 2012 parhaana tulokkaana.


title: Sakari Manninen

text: Syksyllä 2013 Manninen harjoitteli Kärppien SM-liigajoukkueen mukana ja pelasi mm. European Trophy -otteluita. Kauden 2013–2014 kynnyksellä hän teki 1+1-vuotisen sopimuksen joukkueen kanssa. Manninen teki liigadebyyttinsä kauden toisessa ottelussa, Kärppien kotiavauksessa 14. syyskuuta 2013 Saimaan Palloa vastaan. Hänet merkittiin joukkueen kakkosketjuun Mika Pyörälän ja Julius Junttilan keskelle. Manninen sai ottelussa yhden kahden minuutin jäähyn koukkaamisesta. Marraskuussa 2013 Kärpät lainasi hänet Mestis-joukkue Heinolan Peliittoihin joulutaukoon asti kestäneellä sopimuksella. Tammikuussa 2014 Manninen lainattiin siirtotakarajalle asti kestäneellä sopimuksella Kalevan Palloon, jossa hän teki liigauransa avausmaalin 23. tammikuuta 2014 Porin Ässiä vastaan. Tehopiste jäi Mannisen kauden ainoaksi SM-liigassa, jossa hän pelasi yhteensä 15 runkosarjaottelua.


title: Sakari Manninen

text: Kauden 2014–2015 alussa Kärpät lainasi Mannisen aluksi kahden ottelun mittaisella sopimuksella Kajaanin Hokkiin, mutta niiden jälkeen sitä jatkettiin toistaiseksi voimassa olevaksi lainasopimukseksi. Hänen visiittinsä joukkueeseen jäi lopulta kolmen ottelun mittaiseksi, kun Manninen palasi Kärppien vahvuuteen. Hän vakiinnutti paikkansa SM-liigassa, jossa Mannisen varsinainen tulokaskausi toi 51 runkosarjaottelussa tehot 4+15=19 sekä 19 playoff-ottelussa tehot 2+3=5. Hän voitti kauden päätteeksi Suomenmestaruuden.


title: Sakari Manninen

text: Manninen siirtyi kaudeksi 2015–2016 kolmivuotisella sopimuksella Hämeenlinnan Pallokerhon riveihin. Hän johti joukkueen sisäistä piste- ja syöttöpörssiä tehoilla 10+21=31, kunnes SM-liigan siirtorajan kynnyksellä helmikuussa 2016 HPK lainasi Mannisen loppukaudeksi takaisin Kärppiin. Kauas pudotuspelipaikasta jäänyt HPK halusi antaa hänelle mahdollisuuden pelata loppukauden pudotuspelejä kotikaupungissaan. Manninen ratkaisi Kärpille välieräpaikan tehtyään 28. maaliskuuta 2016 kuudennessa puolivälieräottelussa vieraissa Turun Palloseuraa vastaan Kärppien 2–3-voittomaalin vain 16 sekuntia ensimmäisen jatkoerän alkamisesta. Marko Mäkinen valitsi hänet ottelun Alumnien tähtien ykköstähdeksi. Hän voitti kauden päätteeksi SM-pronssia. Kaudeksi 2016–2017 Manninen palasi alkuperäisen sopimuksensa mukaisesti HPK:hon. Hän teki liigauransa ensimmäisen kypärätempun 5. tammikuuta 2017 vieraissa Pelicansia vastaan. Mannisen ensimmäinen maali syntyi alivoimalla. HPK voitti ottelun lukemin 2–6 ja Toni Saarinen valitsi hänet Alumnien tähtien ykköstähdeksi. Manninen oli lopulta HPK:n paras pistemies, maalintekijä ja syöttäjä tehoilla 16+24=40. Hän voitti myös joukkueen sisäisen tehotilaston lukemalla +24.


title: Sakari Manninen

text: Kaudeksi 2017–2018 Manninen siirtyi kaksivuotisella sopimuksella Ruotsin SHL-liigan Örebro HK:hon. Hän oli joukkueen paras pistemies ja syöttäjä tehoilla 11+17=28. Kaudeksi 2018–2019 Manninen siirtyi vuoden mittaisella sopimuksella KHL-joukkue Jokereihin. Joukkuetta valmentaa hänelle Kärpistä ja Suomen A-maajoukkueesta tuttu Lauri Marjamäki.


title: Sakari Manninen

text: Manninen edusti Suomea Pyeogchangin olympiakisoissa 2018 sekä MM-kilpailuissa vuonna 2018. Vuoden 2017 lopullisesta MM-joukkueesta hän putosi viimeisten joukossa. Yhteensä Manninen on pelannut 44 ottelua tehopistein 6+10=16. Hän teki A-maajoukkuedebyyttinsä Channel One Cupin toisessa ottelussa Moskovan Megasport-urheilupalatsissa 17. joulukuuta 2016 Ruotsia vastaan. Manniselle avautui paikka Suomen joukkueeseen, kun hänet nimettiin sinne turnauksen avausottelussa loukkaantuneen Antti Erkinjuntin tilalle. Ensimmäisen A-maajoukkuemaalinsa Manninen teki Karjala-turnauksessa 12. marraskuuta 2017 Helsingin Hartwall Arenalla Kanadaa vastaan.


title: Sakari Manninen

text: Manninen on pelannut myös neljä nuorten maaottelua.


title: Titaanien sota – Attack on Titan

text: Titaanien sota – Attack on Titan () on japanilainen sarjakuva, jonka pohjalta on tehty myös samanniminen animaatiosarja ja näytelmäelokuva. Sarjakuvan on käsikirjoittanut ja piirtänyt Hajime Isayama. Tarina sijoittuu fantasiamaailmaan, jossa ihmisiä syövät titaanit ovat ajaneet ihmiskunnan sukupuuton partaalle ja jäljellä olevat ihmiset asuvat muurien suojissa. Tarina keskittyy kolmeen nuoreen, jotka liittyvät titaaneja vastaan taistelevaan armeijaan titaanien hyökättyä heidän kotikaupunkiinsa.


title: Titaanien sota – Attack on Titan

text: Sarjakuvaa on julkaistu Kōdanshan Bessatsu Shōnen Magazinessa vuodesta 2009 lähtien, ja sarjakuvasta koostettuja pokkareita on ilmestynyt 27. Suomeksi sarjakuvaa on julkaissut Sangatsu Manga vuodesta 2015. Titaanien sodan maailmaan sijoittuvat myös spin-off-sarjakuvat "Shingeki! Kyojinchūgakkō" ja "Kui naki sentaku" sekä "Before the Fall" ja "Kakuzetsutoshi no joō" -romaanit, joista ensimmäisestä on tehty myös sarjakuvaversio.


title: Titaanien sota – Attack on Titan

text: Tarina sijoittuu fantasiamaailmaan, jossa ihmiset asuvat muurien suojissa titaanien vallattua maailman. Titaanit ilmestyivät 100 vuotta sitten, eivätkä ihmiset tiedä mistä ne ovat tulleet. Moni muurien suojassa elänyt ihminen ei ole koskaan edes nähnyt elävää titaania. Eräänä päivänä ulommalle muurille kuitenkin ilmestyy 60-metrinen kolossaalititaani ja pienempi haarniskatitaani, jotka murtavat muurin. Päähenkilö Eren Yeager näkee titaanin syövän äitinsä. Eren ja hänen ystävänsä Mikasa ja Armin pelastuvat ja liittyvät armeijaan päästäkseen taistelemaan titaaneja vastaan. Eren ystävineen päätyy lopulta erikoisjoukkoihin, joita johtaa kapteeni Levi Ackerman. Armeijan komentajana toimii Erwin Smith, joka haluaa palavasti selvittää, mitä titaanit ovat ja mistä ne ovat tulleet. Kun paljastuu, että Eren on ihminen, joka pystyy muuttumaan titaaniksi, alkavat titaanien mysteerit vähitellen avautua.Titaanien sota on ilmestynyt Kōdanshan Bessatsu shōnen magazinessa syyskuusta 2009. Alun perin sarjasta piti tulla 20 pokkarin pituinen, mutta nyt pokkareita on ilmestynyt jo 27. Titaanien sodan spin-off-mangasarjoista kaksi on julkaistu suomeksi: "Kui naki sentaku" nimellä "Titaanien sota: Levin tarina" ja "Attack on Titan: Lost Girls" nimellä "Titaanien sota: Lost Girls". Levin tarina kertoo Levin ja Erwinin kohtaamisesta ennen sarjan tapahtumien alkua. Sen on käsikirjoittanut Gun Snark ja piirtänyt Hikaru Suruga. Lost Girls kertoo tarinoita Mikasasta ja Anniesta. Se on manga-adaptaatio Hiroshi Sekon ranobesta ja sen on piirtänyt ja käsikirjoittanut Ryoosuke Fuji.


title: Titaanien sota – Attack on Titan

text: Animen 25:n jakson pituinen ensimmäinen kausi alkoi Japanissa 7. huhtikuuta 2013 ja päättyi 29. syyskuuta. Sen on ohjannut Tetsurō Araki. Toinen kausi alkoi 1. huhtikuuta 2017 ja päättyi 17. kesäkuuta. Siinä on 12 jaksoa ja sen ovat ohjanneet Tetsurō Araki ja Masashi Koizuka. Kolmas kausi alkoi heinäkuussa 2018. Lokakuussa 2018 ilmoitettiin kauden jäävän tauolle, ja jatkuvan huhtikuussa 2019. Myös Titaanien sodan spin-off-mangoista on tehty anime-adaptaatioita. Levin tarinoista on julkaistu kahden jakson pituinen OVA. Jaksot julkaistiin mangan 15:nnen ja 16:nnen volumen mukana. Lost Girls -spinoffista on tekeillä kolmiosainen OVA.


title: Lauri Hjelt

text: Otto Lauri Mikael Hjelt (4. syyskuuta 1900 Tuusula –3. lokakuuta 1972) oli suomalainen diplomaatti, koulutukseltaan filosofian maisteri.


title: Lauri Hjelt

text: Hjelt työskenteli ulkoministeriön palveluksessa vuosina 1924–1932 ja uudelleen vuodesta 1939. Hän toimi jaostopäällikkönä vuosina 1944–1946 ja sanomalehtitoimiston päällikkönä vuosina 1946–1949. Vuosina 1949–1951 hän oli Suomen pääkonsulina Göteborgissa ja vuosina 1951–1957 asiainhoitajana Budapestissa. Hjelt oli suurlähettiläs Brysselissä 1957–1959, ulkovaltojen lähettiläiden esittelijä 1959–1961, suurlähettiläs Madridissa 1961–1966.


title: Lauri Hjelt

text: Hjeltin isä oli Arthur Hjelt.


title: Pohjois-Pohja

text: Pohjois-Pohja oli Kemissä vuosina 1932–1954 ilmestynyt sanomalehti. Sen edeltäjät olivat Torniossa ilmestyneet Perä-Pohja, joka lakkasi ilmestymästä syksyllä 1931, ja sen seuraaja Peräpohjola, joka ilmestyi vain vuoden 1931 loppuun asti. Näiden seuraajaksi perustettiin Kemissä yhtiö, joka aloitti Pohjois-Pohjan julkaisun vuoden 1932 lopulla.


title: Pohjois-Pohja

text: Kokoomuslaisen Pohjois-Pohjan suurimmat omistajat olivat paperitehdas Kemi Oy ja kokoomuspuolue. Julkaisuyhtiö laski paperitehtaan kirjapainotöiden tuovan riittävästi tuloja, mutta suhteet paperitehtaaseen viilenivät. Pohjois-Pohja ilmestyi vuoden 1937 lopusta kuudesti viikossa, mutta kilpailija Maalaisliiton Pohjolan Sanomat oli silti suositumpi erityisesti maaseudulla. Kemin kaupungissa Pohjois-Pohja pärjäsi tehdastilausten ansiosta paremmin. Sodan jälkeen Pohjois-Pohja oli ulkopuolisen tuen varassa, ja vuoden 1954 lopussa se lakkasi ilmestymästä.


title: Pohjois-Pohja

text: Pohjois-Pohjan päätoimittajat:


title: Kompositiojono

text: Abstraktissa algebrassa kompositiojono tarjoaa keinon jakaa algebrallinen rakenne, kuten ryhmä tai moduli, yksinkertaisempiin osiin.


title: Kompositiojono

text: Kompositiojonon tarve esiintyy modulien teoriassa siinä, että monet modulit eivät ole puoliyksinkertaisia, joten niitä ei voi esittää yksinkertaisten modulien suorana summana. Modulin M kompositiojono on äärellinen nouseva M:n filtraatio alimoduleilla siten että perättäiset tekijämodulit ovat yksinkertaisia ja tarjoaa keinon korvata M:n hajotelma suoriin summiin yksinkertaisimmilla rakenteilla.


title: Kompositiojono

text: Ryhmäteoriassa kompositiojono tarkoittaa ryhmän "G" aliryhmistä muodostuvaa ketjua, jonka jokainen jäsen on edellisen normaali aliryhmä ja jota ei voi täydentää muuten kuin ketjussa jo olevilla ryhmillä. Jordanin–Hölderin lauseen mukaan tällaisia ketjuja on olemassa isomorfiaa vaille korkeintaan yksi.


title: Hakan Çalhanoğlu

text: Hakan Çalhanoğlu (s. 8. helmikuuta 1994 Mannheim, Saksa) on saksalaissyntyinen turkkilainen jalkapalloilija, pelipaikaltaan hyökkäävä keskikenttäpelaaja. Hän edustaa Serie A:ssa pelaavaa Milania. Çalhanoğlu tunnetaan parhaiten vaarallisista vapaapotkuistaan.


title: Hakan Çalhanoğlu

text: Çalhanoğlu siirtyi kesällä 2012 Hamburger SV:hen sarjatasoa alemmasta Karlsruher SC:stä. Hän pelasi seurassa kahden kauden ajan, ja kesällä 2014 hän siirtyi Leverkuseniin 14,5 miljoonan euron siirtosummalla. Vuoden 2017 kesällä Çalhanoğlu siirtyi italialaiseen Milaniin.


title: Hakan Çalhanoğlu

text: Saksassa syntynyt ja kasvanut Çalhanoğlu edustaa maajoukkuetasolla Turkin maajoukkuetta. A-maajoukkuedebyyttinsä hän teki syyskuussa 2013 MM-karsintaottelussa Andorraa vastaan, tullen 82. minuutilla vaihdosta kentälle.


title: Exuma

text: Exuma on saariryhmä Bahamalla suunnilleen saarivaltion keskellä. Saariryhmä koostuu Great Exuman ja Little Exuman saarista ja lukuisten pienten saarten ketjusta jota kutsutaan nimellä Exuma Cays. Monet saariryhmän saarista on myyty yksityisomistukseen.


title: Exuma

text: Exuma kuuluu Exuman hallintoalueeseen lukuun ottamatta Great Guana Cayn saarta, joka kuuluu Black Pointiin. Exuman isoin kaupunki on George Town Great Exumalla.


title: Exuma

text: Exumaa asuttivat Karibian intiaanit aina 1500-luvulle saakka, jolloin espanjalaiset orjuuttivat alkuperäisväestön ja kuljetti heidät siirtokuntiinsa. Saaret olivat asumattomia 1600-luvun lopulle, jolloin englantilaiset saapuivat alueelle. Suolasta tuli nopeasti Exuman alueen tärkein vientituote. Amerikan vapaussota 1775–1783 toi saarille paljon lojalisteja jotka toivat puuvillan mukanaan. Exuman asukasluku kasvoi nopeasti ja uusi kaupunki George Town perustettiin 1793.


title: Exuma

text: Eroosio ja orjuuden lakkauttaminen ajoi Exuman puuvillaplantaasit pikkuhiljaa alas. Plantaasinomistajat muuttivat saarilta ja ne siirtyivät entisten orjien omistukseen. Exuma oli köyhä alue aina toisen maailmansodan jälkeiseen turismin syntymiseen asti. Nykyään Exuman talous perustuu turismiin.


title: Perä-Pohjolainen

text: Perä-Pohjolainen oli Kemin alueen ensimmäinen sanomalehti, joka ilmestyi vuosina 1897-1921. Lehden perustivat Kemin nuorsuomalaiset.


title: Perä-Pohjolainen

text: Alkuvuosina Perä-Pohjolainen kannatti suomenmielisyyttä, kansanvalistusta, raittiutta, uskonnonvapautta erilahkoisille ja työväenkysymyksen ratkaisemista. Sortovuosina Perä-Pohjolainen oli perustuslaillinen, mutta varovainen. Venäläinen hallinto lakkautti sanomalehden kerran määräajaksi. Suurlakon jälkeen Perä-Pohjolainen julkaisi perustuslaillisen ohjelman.


title: Perä-Pohjolainen

text: Perä-Pohjolainen kannatti kesällä 1918 kuningaskuntaa ja siirtyi kokoomuslaiseksi. Pohjolan Sanomat oli kuitenkin kova kilpailija ja lehti lopetettiin kesällä 1921. Lopettamisen syynä olivat kilpailun lisäksi lehtiyhtiön omistajien halu muuttaa yhtiö rahaksi ja paikalliset valtakysymykset.


title: Hunter × Hunter

text: Hunter × Hunter on manga, josta on tehty kaksi erillistä animaatiosarjaa eli animea, joiden pohjalta on tehty myös kolme erillistä ova-sarjaa, sekä kaksi elokuvaa. Sarja kertoo niin kutsutuista ”huntereista” (metsästäjistä). Hunterit ovat supervoimakkaita ihmisiä, jotka toimivat lain yläpuolella. He ovat poliittisesti isossa asemassa ja äärimmäisen rikkaita, heillä on ylemmät ihmisoikeudet, heihin eivät päde lait ja he vastaavat pahimpiin kriisitilanteisiin. Tarina kertoo neljästä kaveruksesta, jotka uhraavat koko henkensä päästäkseen huntereiksi, osallistumalla joka vuosi pidättäviin Hunter Exam -kilpailuun.


title: Hunter × Hunter

text: Sarjan protagonisti vaihtuu tietyin väliajoin: aluksi sarja kuvaa Gon Freecssin seikkailuja hänen yrittäessään päästä hunteriksi, tämän jälkeen sarjassa näytetään Kurapikan verinen kostoretki. Gon siirtyy takaisin protagonistin saappaisiin ja Chimera Ant arcin jälkeen Killua siirtyy sarjan päähahmon rooliin.


title: Hunter × Hunter

text: Suomalaiset katsovat sarjaa enimmäkseen Crunchyrollista, koska siellä sarjan uudempi animeversio on nähtävillä Suomen kansalaisille täysin ilmaiseksi.


title: Hunter × Hunter

text: Sarja perustuu vuonna 1998 julkaistuun mangaan. Mangaa julkaistiin japanilaisessa Weekly Shōnen Jump -lehdessä, ja sitä julkaistiin myös erillisinä painoksina. Vuoteen 2011 mennessä näitä erillisiä painoksia oli myyty yli 55 miljoonaa kappaletta.


title: Hunter × Hunter

text: Mangan pohjalta on tehty kaksi animesarjaa, toista alettiin julkaista vuonna 1999 ja toista 2011. Nämä kaksi versiota eroavat suuresti toisistaan. Uudempi versio seuraa tarkasti mangan tapahtumia, kun taas vanhempi versio on täynnä niin kutsuttuja fillerejä. Asiat tapahtuvat aivan eri tavalla, hahmojen luonteet sekä ilmapiiri ovat jokseenkin erilaisia. Sarjan fanien keskuudessa on ollut paljon kiistelyä siitä, kumpi näistä versioista on parempi.


title: Hunter × Hunter

text: Yleisestä harhaluulosta poiketen animen uudempi versio on paljon väkivaltaisempi kuin vanhempi versio, mutta vanhempi versio saattaa vaikuttaa paljon synkemmältä sen pimeämmän tunnelman takia. Uudemman version juoni jatkuu pidemmälle ja siitä on myös poistettu kaikki niin kutsutut fillerijaksot. Alkuperäisestä animesarjasta on luotu myös kolme pitkää OVAa, mutta myös uudempi animeversio sisältää OVAn sisäiset tapahtumat.


title: Hunter × Hunter

text: Phantom rouge on vuonna 2013 julkaistu sarjaan perustuva elokuva. Elokuva on suurimmaksi osaksi filleri, eikä näin ollen perustu mangan tapahtumiin, mutta sarjan manga-artisti Yoshihiro Togashi kuitenkin käsikirjoitti elokuvasta muutaman kohtauksen.


title: Hunter × Hunter

text: Last Mission on sarjan toinen elokuva, joka ilmestyi Japanin elokuvateattereihin vuoden 2013 joulukuussa. Elokuva kertoo Neteron taistelusta pimeyden huntereita vastaan. Myös tämä elokuva on filleri, eikä sillä ole mitään tekemistä mangaversion kanssa.


title: Hunter × Hunter

text: Aluksi osallistujien on löydettävä paikan päälle. Tämä on jo itsessään erittäin vaikea osa koetta, koska kukaan ei tarkalleen tiedä, missä päin maailmaa kilpailu minäkin vuonna pidetään. Maailman eri kolkkiin on tätä varten palkattu muita ihmisiä antamaan osallistujille vihjeitä koepaikan sijainnista. Yleensä yhteistyökykyiset ihmiset löytävät helpommin perille.


title: Hunter × Hunter

text: Kun osallistujat viimein löytävät perille ensimmäiselle testiradalle, heidän ihmisarvonsa poistetaan. Periaatteessa heillä on täysi lupa tappaa toisensa, ellei erikseen tason säännöissä toisin mainita. Kilpailun valvojia vastaan hyökkäämisestä kuitenkin rangaistaan ankarasti. Kokeen eri tasot ovat rajuja, jopa tappavia. suurin osa kilpailijoista luovuttaa jo ensimmäisen testin aikana. Ne jotka eivät luovuta, tulevat suurella todennäköisyydellä kuolemaan. Neteron tekemän arvion mukaan vain kerran kolmessa vuodessa yksi kilpailija pääsee tämän kokeen läpi. Joskus tulee vastaan jopa kymmenien vuosien jaksoja, jolloin kukaan ei selviä. Jos joku tai jotkut kuitenkin läpäisevät tämän kokeen, heistä kruunataan huntereita ja heille annetaan hunter license: se on suunnattoman arvokas kortti, jonka avulla mm. 96% julkisista palveluista on ilmaisia ja jonka avulla pääsee salaiselle Hunters Only Websitelle.


title: Hunter × Hunter

text: Nen on yksi sarjan olennaisista käsitteistä: sillä tarkoitetaan tekniikkaa, jolla voi manipuloida omaa auraansa. Nen-käyttäjät ovat voimakkaita, eikä auraa ole vain yhdenlaista - aurat voidaan luokitella useaan eri luokkaan ja niissä on erilaisia ominaisuuksia. Auran tyyppi voidaan selvittää vesilasillisella: kun henkilö kohdistaa auransa lasiin, joka on täynnä vettä, vesi reagoi jollain tavalla. Esimerkiksi enhancerin auran käsittelyssä veden määrä lisääntyy, transmuter saa veden maun muuttumaan jne.


title: Hunter × Hunter

text: Enhcement


title: Hunter × Hunter

text: Enhancer pystyy parantamaan kehonsa luontaisia ominaisuuksia, hän pystyy lisäämään puolustus- ja hyökkäysvoimaansa ja on siksi lähitaistelussa paras. Enhancer on kaikkein tasapainoisin luokka, sillä sekä hyökkäystä että puolustusta voi tehostaa auralla. Enhancereita ovat mm. Gon Freecss, Isaac Netero, Wing, Nobunaga Hazama, Menthuthuyoupi, Phinks ja Uvogin.


title: Hunter × Hunter

text: Transmutation


title: Hunter × Hunter

text: Transmutater pystyy jäljittelemään aurallaan jotain muuta, kuten elementtiä. Transmutereita ovat esimerkiksi Killua Zoldyck, Hisoka, Silva Zoldyck, Zeno Zoldyck, Machi, Feitan ja Biscuit Krueger.


title: Hunter × Hunter

text: Conjuration


title: Hunter × Hunter

text: Conjurer pystyy luomaan aurastaan kiinteitä, itsenäisiä esineitä. Tavalliset, aurasta tietämättömät ihmisetkin voivat koskea näihin esineisiin, mutta ne ovat rajallisia. Esineet joko katoavat itsestään, tai sitten niiden pitää olla lähellä luojaansa. Conjurereita ovat esimerkiksi Kurapika, Kite, Shizuku, Kortopi, Knov, Bonolenov ja Cheetu.


title: Hunter × Hunter

text: Emission


title: Hunter × Hunter

text: Emitter pystyy luomaan aurasta esineitä ja irrottamaan auran kehostaan. Usein kehosta irrotettu aura heikentyy ja haihtuu nopeasti, mutta voimakkaat emitterit voivat ylläpitää irtonaista auraa pitkiä aikoja kasassa. Emittereitä ovat esimerkiksi Leorio Paradinight, Melody, Mizuken, Franklin ja Knuckle Bine.


title: Hunter × Hunter

text: Manipulation


title: Hunter × Hunter

text: Manipulator voi ohjata eläviä tai elämättömiä esineitä tietyllä tavalla ja he pystyvät myös manipuloimaan auraa. Manipulatoreita ovat esimerkiksi Illumi Zoldyck, Kalluto Zoldyck, Zushi, Shalnark, Morel Mackernasey, Shoot McMahon ja Shaiapouf.


title: Hunter × Hunter

text: Specialization


title: Hunter × Hunter

text: Specialist pystyy johonkin, mitä ei lasketa mihinkään edellisistä viidestä luokasta. Specialisteja ovat esimerkiksi Neon Nostrade (ennustaminen), Chrollo Lucilfer (muiden nen-kykyjen varastaminen), Neferpitou (manipulator, specialist ja conjurer), Alluka Zoldyck (toiveiden toteuttaminen).


title: Hartford Dark Blues

text: Hartford Dark Blues oli yhdysvaltalainen baseballjoukkue, joka oli National Association of Professional Base Ball Playersin jäsen 1874–1875 ja liittyi yhtenä perustajajäsenenä vuonna 1876 perustettuun National Leagueen. Joukkueen omistaja, Morgan G. Bulkeley, oli myös National Leaguen ensimmäinen presidentti. Vuonna 1877 joukkue muutti Brooklyniin, New Yorkiin, jossa se pelasi nimellä Brooklyn Hartfords tai Hartfords of Brooklyn. Sekä 1876 että 1877 joukkue sijoittui liigassa kolmannelle sijalle. Joukkue hajosi kauden 1877 jälkeen.


title: ZSU-23-4

text:
ZSU-23-4 "Šilka" (ven. Ши́лка) on Neuvostoliitossa valmistettu ilmatorjuntapanssarivaunu.
Nimilyhenne "ZSU" tarkoittaa: "Zenitnaja Samokhodnaja Ustanovka" (ven. Зенитная Самоходная Установка). It-panssarivaunu on
neliputkinen, ja se kehiteltiin 1960-luvulla edeltäjänsä, ZSU-57-2:n korvaajaksi. Aseena uutta tulokasta
pidettiin tehokkaana, ja se osoitti käyttöarvonsa: niin amerikkalaisia vastaan Vietnamin sodassa
- kuin egyptiläisten käyttämänä, Jom Kippur-sodassa Israelia vastaan vuonna 1973 matalatorjunnassa, jolloin ilmatorjuntaohjuksin pakotettiin viholliskoneet matalahyökkäyksiin.
ZSU-23-4 kykeni ampumaan suurella tulinopeudella tehokasta sulkutulta, ja siinä oli tutkaohjattu tulenjohtojärjestelmä. Panssariaselajin it-aseessa oli omat puutteensakin: se oli heikosti suojattu ja tiellä hidas, joihinkin toisiin vastaaviin vaunuihin verraten. Pohjasta panssaroidut rynnäkkökoneet saattoivat kestää 23 mm AZP -ilmatorjuntakanuunan osumia. Eräs yksi tällainen kone on A-10 Thunderbolt II. Nykypäivänä vaunua käytetään myös tarkka-ampujien torjunnassa, sillä pyörivä torni ja sen suuri koro mahdollistaa putkien suuntaamisen myös korkealle yläviistoon.


title: Perä-Pohja

text: Perä-Pohja oli Torniossa 1926-1931 ilmestynyt sanomalehti. Lehden perustivat 1926 kokoomuksen valtuuskunta, Uusi Suomi -lehtiyhtiö, Kansallis-Osake-Pankki, paperitehdas Kemi Oy ja paikalliset kokoomuslaiset.


title: Perä-Pohja

text: Kemissä ilmestynyt Perä-Pohjolainen oli lakannut ilmestymästä 1921 eikä oululainen Kaiku riittänyt Kemi-Tornion alueen kokoomuslaisille.


title: Perä-Pohja

text: Perä-Pohja ilmestyi vuosina 1927-1930 kuutena päivänä viikossa yrittäen kilpailla Pohjolan Sanomien kanssa. Perä-Pohja oli kuitenkin kannattamaton ja puolue joutui tukemaan sitä. 1931 alussa lehti supistui kolmipäiväiseksi ja se lopetettiin syksyllä 1931.


title: Perä-Pohja

text: Perä-Pohjan päätoimittajat olivat Niilo Vapaavuori 1926-1929 ja Ale Rivinoja 1929-1931. Rivinoja toimi myös Perä-Pohjan seuraajan Peräpohjolan päätoimittajana. Peräpohjola-lehti ilmestyi vain seitsemän viikkoa, 17.11 - 31.12.1931.


title: Cryptopsy (albumi)

text: Cryptopsy on saman nimisen kanadalaisen teknisen death metalin yhtyeen eponyymi seitsemän studioalbumi. Se julkaistiin 20. syyskuuta 2012.


title: Peräpohjola (sanomalehti)

text: Peräpohjola oli vuonna 1931 Torniossa ilmestynyt sanomalehti. Lehden päätoimittajana toimi Ale Rivinoja. Peräpohjola-lehti ilmestyi vain seitsemän viikkoa, 17.11 - 31.12.1931.


title: Peräpohjola (sanomalehti)

text: Alun perin Peräpohjolaa suunniteltiin välivaiheeksi syksyllä 1931 lopetetulle Perä-Pohjalle ja Kemissä julkaistavaksi suunnitellulle sanomalehdelle. Tämä ei toteutunut, koska Pohjois-Pohja aloitti vasta syksyllä 1932.


title: Peräpohjola (sanomalehti)

text: Peräpohjola ilmestyi kolme kertaa viikossa ja se oli kokoomuksen sanomalehti.


title: Johannes Salomaa (saksofonisti)

text: Johannes Salomaa on helsinkiläinen saksofonisti, musiikinsovittaja ja kapellimestari. Salomaa soittaa eri saksofonien lisäksi huilua ja klarinettia. Hän on toiminut muun muassa Boston Promenade -big bandin kapellimestarina.


title: Otawa (lehti)

text: Otawa oli Viipurissa vuosina 1860–1863 ilmestynyt sanomalehti.


title: Otawa (lehti)

text: Lehden perusti Viipurin Suomalaisen Kirjallisuuden Seura. Tärkein perustamissyy oli suomenkielisen sanomalehden puuttuminen Viipurista. "Otawa" oli suomenmielinen ja vaati suomen kielelle virallista asemaa. Lehti arvosteli tammikuun valiokuntaa, koska se ei käsitellyt suomen kielen asemaa. Vuoden 1863 valtiopäivävaaleissa "Otawa" vaati puhtaita fennomaanilistoja.


title: Otawa (lehti)

text: Kerran viikossa ilmestyneen lehden levikki oli 600 kappaletta vuonna 1862. Painoksesta noin puolet meni Viipurin kaupunkiin ja loput pääasiassa ympäröivälle maaseudulle. Vastaavina toimittajina työskentelivät F. M. Saukko (1860), A. Falk (1861) ja Aksel Gabriel Corander (1862–1863).


title: Otawa (lehti)

text: Viipurin seuraava suomenkielinen lehti oli vuosina 1866–1872 ilmestynyt "Ilmarinen".


title: Suljetut ovet (näytelmä)

text: Suljetut ovet (ransk. Huis Clos) on Jean-Paul Sartren kirjoittama ranskalainen näytelmä, joka esitettiin ensimmäisen kerran Pariisissa vuonna 1941 Vieux-Colombierin teatterissa. Teoksen ranskankielinen nimi on oikeusterminologiaa ja se merkitsee oikeustapauksen käsittelyä suljetuin ovin. Englanninkielisissä käännöksissä teoksesta on käytetty mm. nimiä Closed Doors, No Exit ja Behind Closed Doors. Näytelmässä käsitellään eksistentiaalifilosofian perusteemoja.


title: Suljetut ovet (näytelmä)

text: Sartren näytelmä kuvaa kolmen vastikään kuolleen ihmisen kohtaamista pienessä huoneessa, jossa he joutuvat viettämään ikuisuuden. Teoksen on oletettu sijoittuvan helvettiin. Kiduttavaksi tätä paikkaa eivät tee tulikivet, vaan toiset ihmiset ja teoksen tunnettu sitaatti kuuluukin "helvetti on toiset ihmiset" (l'enfer, c'est les autres). Sartren näytelmä sai ilmestyttyään kriitikoilta ylistävät arvostelut ja siitä on tehty myöhemmin useita erilaisia elokuvaversioita. Näytelmän on suomentanut dramaturgi ja ohjaaja Marja Rankkala.


title: Suljetut ovet (näytelmä)

text: Sartren näytelmän kolmen päähenkilöä ovat syntinen Garcon, viettelevä Ineste ja lapsenmurhaaja Estelle. Kukaan näytelmän hahmoista ei aluksi halua myöntää, miksi he ovat joutuneet kuolemansa jälkeen Helvetiin ja he valehtelevat toisilleen. Gargon valehtelee, että hänet teloitettiin pasifistina ja Estelle väittää että hänen kohdallaan kyse on virheestä. Ineste vaatii että heidän kaikkien tulisi lopettaa valehteleminen ja myöntää todelliset rikoksensa.


title: Suljetut ovet (näytelmä)

text: Lopulta näytelmän henkilöt päättävät tunnustaa rikoksensa. Tunnustus ei kuitenkaan paranna henkilöiden kommunikaatiota, vaan he ärsyttävät edelleen toisiaan. Näytelmän henkilöt ovat pakotettuja olemaan toistensa katseen alla, tuomittavana teoistaan eivätkä he pysty pakenemaan mihinkään. Näin näytelmän henkilöhahmot jatkavat kuolemansa jälkeen sitä, mitä he tekivät ennen kuolemaansa eivätkä kykene kohtaamaan toisia ihmisiä.


title: Oulun Lehti

text: Oulun Lehti oli vuosina 1879–1887 Oulussa ilmestynyt sanomalehti.


title: Oulun Lehti

text: Oulun Lehti perustettiin Oulun Wiikko-Sanomien jatkajaksi, sillä Oulun maltilliset suomenmieliset halusivat oman lehden. Oululaisen Kaiku-lehden linja ei tyydyttänyt maltillisia, mutta Oulun Lehdenkin linja oli selkeästi suomenmielinen. Oikeasti lehtien linjat olivat melko lähellä toisiaan.


title: Oulun Lehti

text: Lehdistön kilpailu oli Oulussa kovaa ja viimeisessä numerossaan Oulun Lehti valitti tilaushintojen alhaisuutta sekä tilaajamäärien ja ilmoitustulojen vähentymistä.


title: Oulun Lehti

text: Oulun Lehden päätoimittajat olivat Kaarlo Kramsu 1880–1881, Wilhelm Nordlund 1881–1883, Sakari Westerlund 1883–1884, Emil Sarlin 1884 ja Heikki Sariola 1885–1887.


title: Cytotoxin

text: Cytotoxin (suom. Solumyrkky) on saksalainen Chemnitzistä, Saksin vapaavaltiosta kotoisin oleva death metal -yhtye. Sen perustivat koneenrakennustekniikkaa opiskelleet Tobias Olijnyk, Fabrice Töpfer, Sebastian Grihm ja Vitalis Kast.


title: Cytotoxin

text: Yhtye nauhoitti ensimmäisen albuminsa "Plutonium Heavenin" vuonna 2011. Albumin lyyriset teemat keskittyvät seuraajansa tavoin vuonna 1986 tapahtuneeseen Tšernobylin ydinvoimalaonnettomuuteen.


title: Cytotoxin

text: Elokuussa 2012 yhtye solmi useamman albumin käsittävän levytyssopimuksen Unique Leader Recordsin kanssa. Yhtyeen toinen studioalbumi, "Radiophobia", äänitettiin Kohlekeller Studiosissa ja se ilmestyi 6. marraskuuta 2012. Helmikuussa 2013 yhtye ilmoitti jäävänsä keikkatauolle kitaristin soittokäden neurologisten ongelmien vuoksi.


title: Cytotoxin

text: Yli puolen vuoden tauon jälkeen 17. syyskuuta 2013 Cytotoxin ilmoitti kotisivullaan jatkavansa keikkailua.


title: Ryhmien laajentaminen

text:
Ryhmän laajentaminen tarkoittaa sitä, että ryhmä kuvaillaan normaalin aliryhmän ja tekijäryhmän avulla.
Jos "Q" ja "N" ovat kaksi ryhmää, on "G" "Q":n laajennus "N":llä jos on olemassa lyhyt eksakti jono
Jos "G" on "Q":n laajennus "N":llä, on "G" ryhmä, "N" "G":n normaali aliryhmä ja tekijäryhmä "G"/"N" on isomorfinen "Q":n kanssa. Ryhmälaajennukset esiintyvät laajennusongelman yhteydessä. Näissä ryhmät "Q" ja "N" ovat tiedossa ja "G":n ominaisuuksia pyritään selvittämään.


title: Ryhmien laajentaminen

text: Laajennusta kutsutaan keskeiseksi, jos aliryhmä "N" sisältyy "G":n keskittäjään.


title: Pohjan-Tähti

text: Pohjan-Tähti oli vuosina 1866-1867 Oulussa ilmestynyt sanomalehti. Se kilpaili Oulun Wiikko-Sanomia -lehden kanssa, mutta ei kyennyt horjuttamaan sen asemaa ja Pohjan-Tähti ilmestyikin vain elokuusta 1866 toukokuuhun 1867.


title: Pohjan-Tähti

text: Pohjan-Tähden vastaavana toimittajana toimi entinen aliupseeri John Rännäri, itseoppinut kirjoittaja, jota innosti suomalaiskansallinen aate. Pohjan Tähti pyrki julistamaan kansallisia näkemyksiä ja valistamaan kansaa. Lehdellä oli vuonna 1866 552 ja 1867 651 tilaajaa.


title: Radiophobia

text: Radiophobia on saksalaiset brutaalin death metalin yhtyeen Cytotoxinin toinen studioalbumi. Se julkaistiin vuonna 2012 levymerkillä Unique Leader Records.


title: Radiophobia

text: Albumin kansitaiteen on toteuttanut suomalainen Prestige-yhtyeessä vaikuttanut Jan "Örkki" Yrlund.


title: Nakagusukun linna

text: Nakagusukun linna on gusuku eli ryūkyūlainen linna. Se liitettiin vuonna 2000 Unescon maailmanperintöluetteloon osana Gusukuiden ja muiden Ryūkyū-kuningaskunnan omistusten muodostamaa kokonaisuutta. Maailmanperintöluetteloon liitetyn alueen pinta-ala on 12,3 hehtaaria ja sitä ympäröi 178,1 hehtaarin suoja-alue.


title: Nakagusukun linna

text: Kaivauksilta löytyneiden esineiden perusteella linnan arvellaan olevan peräisin 1300-luvun lopulta. Aji Gosamaru asui Nakagusukun linnassa hänen lähdettyään aikaisemmasta kodistaan Zakimi gusukusta noin vuonna 1440. Legendan mukaan hän käytti viimeisimpiä linnanrakennustekniikoita vahvistaakseen Nakagusukun linnaa. Gosamaru hallitsi aluetta linnasta käsin kunnes Amawari syöksi hänet vallasta vuonna 1458.


title: Nagoyan linna

text: Nagoyan linna () on linna Nagoyassa, Japanissa. Se rakennettiin Ieyasu Tokugawan määräyksestä ja valmistui vuonna 1612. Linna toimi Tokugawa-klaanin Owarin sukulinjan asuinpaikkana Meiji-restauraatioon asti. Toisen maailmansodan aikana Nagoyaan kohdistuneet ilmaiskut synnyttivät linnassa tulipalon, joka tuhosi osia alkuperäisestä linnasta, mukaan lukien Hommarun palatsin.


title: Alexander Meier

text: Alexander Meier (s. 17. tammikuuta 1983 Buchholz) on saksalainen jalkapalloilija, pelipaikaltaan hyökkäävä keskikenttäpelaaja. Hän edustaa Saksan Bundesliigassa pelaavaa Eintracht Frankfurtia.


title: Alexander Meier

text: Meier siirtyi Frankfurtiin kesällä 2004 Hamburger SV:stä, jossa hän ei ollut onnistunut tekemään läpimurtoaan ykkösjoukkueen vakiokokoonpanoon.


title: BelEkspo

text: BelEkspo () eli BelEkspa () eli BelExpo (esimerkiksi logossa käytetty muoto), on Valko-Venäjän pääkaupunki Minskissä sijaitseva kansallinen messu- ja näyttelykeskusorganisaatio. Se perustettiin nykynimellään vuonna 1998.


title: BelEkspo

text: BelExpon kotipaikka on ja sen vanhempi, joulukuussa 1968 avattu näyttelypaviljonki sijaitsee Minskin keskustassa osoitteessa Ul. Janka Kupala 27 eli aivan Valko-Venäjän kansallisoopperan ja -baletin vieressä. Arkkitehteina olivat S. Botkovski, Ju. Gradov ja L. Levin. "Kansallisen näyttelykeskus BelEkspon" paviljongissa on 5 000 neliön näyttelytila kahdessa kerroksessa, laajat ulkotilat, 80 hengen kokoussali ja kahvio. Lisäksi viereisessä B-hallissa on 1 100, C-hallissa 750 ja D-hallissa 300 neliön näyttelytilat.


title: BelEkspo

text: Uudempi, sisätiloiltaan korkeampi ja arkkitehtonisesti näyttävämpi Kansallinen näyttelykeskus BelEkspo sijaitsee osoitteessa Prospekt Pobeditelei 14 (suom. Voiton valtatie 14). Tämän vuonna 1988 avatun näyttelykeskuksen arkkitehteina toimivat L. Moskalevitš ja G. Laskavaja. Lintuprespektiivistä nähtynä rakennuksen perusmuoto muistuttaa 5-terälehtistä kukkaa. Rakennuksessa on yli 3 000 neliön katettu näyttelytila. Sisäänkäynnin edustalla on ulkonäyttelyyn sopiva alue.


title: BelEkspo

text: Uudemman, vuoden 1988 kansallisen messupaviljongin edustalle avattiin heinäkuussa 2013 arkkitehti Anna Aksenovan johdolla suunniteltu Valko-Venäjän lipulle omistettu aukio. Aukion korkeaan lipputankoon kohosi suuri, 7*14 metrin kokoinen Valko-Venäjän tasavallan lippu. Rakennuksen toiselle puolelle oli rakenteilla uusi "Itsenäisyyden palatsi".


title: Benh Zeitlin

text: Benjamin Harold "Benh" Zeitlin (s. 14. lokakuuta 1982 Manhattan, New York) on yhdysvaltalainen elokuvaohjaaja.


title: Benh Zeitlin

text: Zeitlin tunnetaan parhaiten ensimmäisestä ohjaamastaan täyspitkästä elokuvasta "Beasts of the Southern Wildista". Elokuva voitti lukuisia palkintoja eri elokuvafestivaaleilla, ja Zeitlin itse sai Oscar-ehdokkaiden joukkoon parhaan ohjauksen kategoriassa.


title: Saksan 16. panssaridivisioona

text: 16. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin itärintamalla.


title: Saksan 16. panssaridivisioona

text: Wehrkreis VI perusti divisioonan 1. marraskuuta 1940 16. jalkaväkidivisioonan joukoista.


title: Saksan 16. panssaridivisioona

text: Divisioona oli Romaniassa reservinä Balkanin sotatoimien aikana vuonna 1941, minkä jälkeen se liitettiin operaatio Barbarossan joukkoihin. Divisioona joutui 6. armeijan mukana piiritetyksi Stalingradissa, jossa se antautui muun armeijan mukana.


title: Saksan 16. panssaridivisioona

text: Divisioona muodostettiin uudelleen Länsi-Euroopan sotatoimia varten ja se osallistui sotatoimiin Sisiliassa ja Etelä-Italiassa vuonna 1943 ennen paluuta itärintamalle. Divisioona kärsi suuria tappioita Kiovan taisteluissa ja se vedettiin Puolaan täydennettäväksi 1944. Se palasi itärintamalle 1945 ja divisioona antautui liittoutuneille Tsekkoslovakiassa.


title: 16. divisioona

text: 16. divisioona (latinan sanasta "divisio", jakaminen) voi tarkoittaa seuraavia asioita:


title: Metsäpuutarha

text:
Metsäpuutarha on luonnonmukaista, metsämäistä mallia tavoitteleva puutarha. Siellä on kasveja metsän tapaan monipuolisesti ja eri kerroksissa. Tämä
puutarhatyyppi on peräisin ajalta 7000 vuotta eaa. ja on vanhimpia käytettyjä viljelymenetelmiä. Se perustuu monivuotiseen viljelyyn, joka sopii monenlaisiin
ilmasto-oloihin.


title: Metsäpuutarha

text: Monipuolinen sekaviljely tuottaa yksipuolista viljelyä enemmän. Tällainen viljelmä on myös vastustuskykyisempi kasvitaudeille ja tuholaiseläimille. Se houkuttelee pikemminkin tuholaisia syöviä eläimiä ja muita hyötyeläimiä.


title: Metsäpuutarha

text: Monivuotiset kasvit ovat usein yksivuotisia ravinteikkaampia. Metsäpuutarhatyyli on kestävää kehitystä ja on samankaltaista luomuviljelyn kanssa.


title: Saksan 17. panssaridivisioona

text: 17. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin itärintamalla.


title: Saksan 17. panssaridivisioona

text: Wehrkreis VII perusti divisioonan 1. marraskuuta 1940 27. jalkaväkidivisioonan joukoista.


title: Saksan 17. panssaridivisioona

text: Toukokuussa 1941 divisioona siirrettiin Keskisen armeijaryhmän 2. panssariryhmän XLVII panssariarmeijakunnan keskitysalueelle operaatio Barbarossaa varten. Divisioonankomentajan Hans-Jürgen von Arnim haavoittui pahoin 24. kesäkuuta ja hänen sijallaan ollut Karl Ritter von Weber haavoittui kuolettavasti Smolenskin eteläpuolella 17. heinäkuuta.


title: Saksan 17. panssaridivisioona

text: Divisioonan joukot ylittivät Bugin jatkaen etenemistä kohti Minskiä kohdatakseen 3. panssariryhmän. Se osallistui Bialystok-Minskin taisteluun, jossa divisioona tuhosi 9. heinäkuuta Orshassa yli 100 neuvostopanssaria. Taistelun jälkeen divisioona ylitti Orshan eteläpuolella Dneprin ja se osallistui elo-syyskuussa Smolenskin eteläpuolella puolustustaisteluihin. Lokakuussa divisioona osallistui Moskovan taisteluun vallaten Bryanskin 15. lokakuuta. Divisioona keskitettiin Oreliin, mistä se jatkoi edelleen kohti Tulaa. Neuvostojoukkojen aloitettua vastahyökkäyksen 5. joulukuuta divisioona ryhmittyi puolustukseen sekä aloitti vetäytymisen 8. joulukuuta päätyen 120 kilometriä Moskovasta kaakkoon. Divisioona ryhmittyi puolustukseen Orelin länsipuolelle, missä se pysyi kesään 1942 saakka.


title: 17. divisioona

text: 17. divisioona (latinan sanasta "divisio", jakaminen) voi tarkoittaa seuraavia asioita:


title: Nokiviuhkakerttuli

text: Nokiviuhkakerttuli ("Myioborus brunniceps") on kerttulien heimoon kuuluva varpuslintu.


title: Nokiviuhkakerttuli

text: Nokiviuhkakerttulia tavataan Argentiinassa ja Boliviassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Keltarillikerttuli

text: Keltarillikerttuli ("Myioborus pariae") on kerttulien heimoon kuuluva varpuslintu.


title: Keltarillikerttuli

text: Keltarillikerttulia tavataan pienellä alueella Parian niemimaalla Venezuelan koillisosissa. Sen kannaksi arvioidaan 2 500–9 999 yksilöä. Laji on vähenemässä, ja se on luokiteltu erittäin uhanalaiseksi.


title: Venezuelanviuhkakerttuli

text: Venezuelanviuhkakerttuli ("Myioborus cardonai") on kerttulien heimoon kuuluva varpuslintu.


title: Venezuelanviuhkakerttuli

text: Venezuelanviuhkakerttulia tavataan hyvin pienellä alueella Cerro Guaiquiniman ympäristössä Venezuelassa. Lajia pidetään elinalueellaan yleisenä, mutta se on vähenemässä ja luokiteltu silmälläpidettäväksi.


title: Venezuelanviuhkakerttuli

text: Venezuelanviuhkakerttuli elää kosteissa vuoristometsissä ja metsänreunoilla, galleriametsissä ja tiheillä pensaikkoalueilla 1 200–1 700 metrin korkeudella merenpinnasta.


title: Omakuva (Louis Chervin)

text: Omakuva (Louis Chervin) on ranskalaisen taiteilijan Louis Chervinin tussilla piirretty omakuva vuodelta 1939. Kooltaan tämä piirustus on 29×21 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Omakuva (Louis Chervin)

text: Omakuvan alapuolelle taiteilija kirjoitti tekstin: A Monsieur Jalo Sihtola - Paris Avril 1939 Louis Chervin. Omakuvan lisäksi Ester ja Jalo Sihtolan kokoelmaan kuuluu myös Chervinin Maalla-tussimaalaus, 1949 sekä useita Chervinin ranta-aiheisia töitä: Pariisi, Seine (1947), lyijykynä ja vesiväri, Pont L´Abbe, Bretagne, 1947, viivasyövytys, Canal de la Villette, 1948, vesiväri ja lyijykynä, St.Guénolé, 1948, vesiväri, Villefranche s/Mer, 1950, vesiväri ja liitu, Graveline, 1958, öljy, Montreuil s/Mer, rantamaisema, lyijykynä sekä neljä lyijykynä ja hiilityötä nimeltään Rantamaisema.


title: Omakuva (Louis Chervin)

text: Louis Chervin tuli Ranskana taiteessa tunnetuksi erityisesti Pariisin Montmartren kuvaajana, mutta hän maalasi paljon myös Bordeauxín rannikkoa.


title: Walchensee (Lovis Corinth)

text: Walchensee I ja Walchensee II ovat saksalaisen taiteilijan Lovis Corinthin litografiatöitä kooltaan 18×18,5 cm ja 16,6×17,7 cm. Ne ovat ajoittamattomia ja kuuluvat Ateneumin taidemuseon Ester ja Jalo Sihtolan lahjoituskokoelmaan.


title: Walchensee (Lovis Corinth)

text: Lovis Corinth oli tuottelias taiteilija, joka sekä maalasi, teki grafiikkaa että kirjoitti. Hän asui vuodesta 1902 eteenpäin Berliinissä ja vuonna 1918 alkoi viettämään perheineen kesälomia Baijerissa, Walchensee-järven rannalla. Näiden Walchensee-kuvien alla on merkinnät: Lovis Corinth.


title: Urpo Hoikkala

text: Urpo Veikko Pärttyli Hoikkala (s. 1924) on suomalainen agronomi. Hän oli Valtion viljavaraston toimitusjohtaja ja johtokunnan puheenjohtaja vuodesta 1973.


title: Eero Hokkanen

text: Toivo Eero Juhani Hokkanen (s. 26. marraskuuta 1931 Hämeenlinna) on suomalainen lääkäri, joka toimi Oulun yliopiston neurologian professorina vuodesta 1973 ja Oulun yliopistollisen keskussairaalan johtavana ylilääkärinä vuodesta 1976. Hän tutki muun muassa hermo-lihassairauksia, päänsärkyä ja hermotautien epidemiologiaa.


title: Eero Hokkanen

text: Hokkasen vanhemmat olivat vaatturi Otto Hokkanen ja Raakel Nieminen. Hän avioitui 1955 lääketieteen lisensiaatti Vuokko Kyllikki Häklin kanssa. Ylioppilaaksi Hokkanen tuli Hämeenlinnan yhteiskoulusta 1949 ja valmistui lääketieteen lisensiaatiksi 1958. Uransa alkuvaiheessa hän toimi vt. lääkärinä useissa eri sairaaloissa, muun muassa Hesperian sairaalassa.


title: Eero Hokkanen

text: Hokkanen oli Oulun yliopiston neurologian professuurin ensimmäinen hoitaja 7. toukokuuta 1971 – 31. tammikuuta 1972 sen jälkeen hän oli Helsingin yliopiston neurologian apulaisprofessorina 1. helmikuuta – 31. heinäkuuta 1972 ja jälleen 1. kesäkuuta 1973 alkaen, joskin hän hoiti virkaa jo hakuprosessin aikana 1. elokuuta 1972 lähtien. Hän oli virassa heinäkuun loppuun 1987.


title: Noora Kosonen

text: Noora Kosonen (s. 25. syyskuuta 1993) on suomalainen lentopalloilija, joka edustaa salolaista LP Viestiä.


title: Noora Kosonen

text: Kosonen on voittanut LP Viestissä 5 SM-kultaa (2012, 2013, 2014, 2015, 2017), SM-hopeaa (2016) ja kolme Suomen Cupia (2011, 2014, 2015, 2016).


title: Noora Kosonen

text: Kosonen kuuluu myös Suomen naisten lentopallomaajoukkueeseen ja oli voittamassa Euroopan liigan hopeaa 2017.


title: Noora Kosonen

text: Kaudella 2014-2015 Kososen pelit päättyivät kesken kauden hänen loukattua polvensa tammikuun alussa ja jouduttua leikkaukseen. Näin loppukausi jäi pelaamatta.


title: Noora Kosonen

text: Kosonen on kerimäkeläisen KLp-86:n kasvatti ja opiskeli juniorivuosiensa aikana Varalassa. Saloon ja LP Viestiin Kosonen siirtyi 2011.


title: Noora Kosonen

text: Hänellä on LP Viestin kanssa sopimus voimassa vuoteen 2017.


title: Noora Kosonen

text: Kosonen on pelipaikaltaan yleispelaaja ja hänen pituutensa on 182 cm.


title: O-Nitrotolueeni

text: o-Nitrotolueeni eli 2-nitrotolueeni (CHNO) on tolueenin nitrattu johdannainen. Yhdistettä käytetään muun muassa väriaineiden valmistuksessa. Yhdiste on m- ja p-nitrotolueenien isomeeri.


title: O-Nitrotolueeni

text: o-Nitrotolueeni on huoneenlämpötilassa keltaista nestettä. Yhdiste liukenee vain hyvin vähän veteen, mutta liukenee paremmin orgaanisiin liuottimiin, kuten etanoliin, dietyylieetteriin ja bentseeniin. Yhdisteellä on kaksi eri kidemuotoa α- ja β-muodot, joilla on eri sulamispisteet. Metyyliryhmään orto-asemassa sijaitseva nitroryhmä lisää metyyliryhmän reaktiivisuutta. Yhdiste hapettuu helposti. Käytettäesä hapettimena mangaanidioksidia ja rikkihappoa muodostuu reaktion olosuhteista riippuen joko o-nitrobentsaldehydiä tai o-nitrobentsoehappoa. Typpihappo, kaliumpermanganaatti ja kaliumdikromaatti hapettavat yhdisteen o-nitrobentsoehapoksi. Yhdiste voidaan myös pelkistää. Jos pelkistimenä käytetään rautaa muodostuu o-toluidiinia. o-Nitrotolueenin nitraus johtaa 2,4-dinitrotolueeniin tai 2,6-dinitrotolueeniin ja klooraus o-nitrobentsyylikloridiin tai o-klooritolueeniin tai raudan läsnä ollessa 4-kloori-2-nitrotolueeniin tai 2-kloori-6-nitrotolueeniin.


title: O-Nitrotolueeni

text: o-Nitrotolueenia voidaan valmistaa joko panos- tai jatkuvatoimisissa reaktoreissa. Teollisesti yhdistettä valmistetaan nitraamalla tolueenia väkevän typpihapon ja rikkihapon seoksella. Näin muodostuu isomeerien seos, jossa o-nitrotolueenin osuus on tyypillisesti 60–65 %. Isomeerit erotetaan toisistaan alipainetislauksella ja kiteytyksellä. Yhdistettä voidaan valmistaa myös pelkistämällä 2,4-dinitrotolueenia ammoniumsulfidilla ja diatsotiointireaktiolla muodostuneesta yhdisteestä.


title: O-Nitrotolueeni

text: o-Nitrotolueenia käytetään atsovärien ja rikkivärien valmistuksessa tarvittavien kemikaalien, kuten o-toluidiinin, o-tolidiinin ja dinitrotolueenien valmistamiseen. Yhdisteestä voidaan valmistaa myös maatalouden käyttämiä kemikaaleja. o-Nitrotolueeni reagoi dietyylioksalaatin kanssa muodostaen indolijohdannaisia. Tätä reaktiota kutsutaan Reissertin indolisynteesiksi.


title: Saksan 19. panssaridivisioona

text: 19. panssaridivisioona () oli Saksan maavoimienn panssariyhtymä toisessa maailmansodassa.


title: Saksan 19. panssaridivisioona

text: Wehrkreis XI perusti 1. marraskuuta 1940 divisioonan. Sen runkona oli 19. jalkaväkidivisioona ja divisioona oli muodostettu 15. maaliskuuta 1941.


title: Saksan 19. panssaridivisioona

text: Divisioona antautui toukokuussa 1945 neuvostojoukoille Sleesiassa.


title: 19. divisioona

text: 19. divisioona (latinan sanasta "divisio", jakaminen) voi tarkoittaa seuraavia asioita:


title: BMW 328

text: BMW 328 oli BMW:n vuosina 1936-1940 valmistama urheiluauto. Auton suunnitteli Peter Szymanowski, josta tuli BMW:n pääsuunnittelija toisen maailmansodan jälkeen. 328 menestyi autourheilussa voittaen luokkansa mm. Le Mansin 24 tunnin ajossa ja Mille Miglian. Autoa pidettiin voittamattomana alle 2,0 litraisten luokassa; sillä menestyttiin ralleissa, kiihdytys- ja mäkikilpailuissa sekä englantilaisten pitämissä kestävyyskilpailuissa. Auton valmistusmäärä oli vain 464 kappaletta. Vuonna 1937 auto oli kerännyt yli 100 luokkavoittoa. Auton valmistus loppui Toisen maailmansodan jälkeen jolloin Eisenachissa sijainnut tehdas jäi Itä-saksan puolelle.


title: Kosteikkopuutarha

text: Kosteikkopuutarha on vesi- ja kosteikkoalueista koostuva puutarha tai puutarhan osa. monissa puutarhoissa on vesialtaita ja suihkulähteitä. Vesialtaisiin istutetaan usein kosteikkokasveja. Altaita on monenmuotoisia. Suihkulähteiden ja vesialtaiden lähelle laitetaan usein kiviä, joiden päällitse vesi solisee. Joskus kosteikkopuutarhassa käytetään sammalia, etenkin japanilaistyylisissä puutarhoissa.


title: Kosteikkopuutarha

text:
Entisaikaan altaan pohja tehtiin pelkästä savesta, mutta nykyisin niin tehdään vain rakennettaessa suuria kosteikkoalueita. Sen sijaan nykyisin
yleensä laitetaan altaan pohjalle betonia tai kumimatto. Kun pohja peitetään esimerkiksi soralla, saadaan hyvät olosuhteet veden laadun kannalta
tarpeellisille hajottajabakteereille.Jos allas sijaitsee valoisalla paikalla, keinovalaistusta tarvitaan vähemmän kuin varjossa olevalle altaalle. Joka tapauksessa, jos altaan läheisyydessä liikutaan pimeään aikaan, keinovalaisimien asennus on tarpeen.


title: Kosteikkopuutarha

text:
Vesialtaaseen kannattaa asentaa pumppu, joka pitää veden kiertävänä. Roskat pitää poistaa silloin tällöin. Levien poistamiseen on olemassa levänpoistoaineita.
Syksyllä pumppu pitää puhdistaa.


title: Kosteikkopuutarha

text: Kasvit voidaan istuttaa altaaseen koreissa, jolloin istutus onnistuu parhaiten. Kasvien jakaminen ja puhdistaminen on tarpeen kerran kasvukaudessa.


title: Extra (Heikki Kinnusen albumi)

text: Extra on Heikki Kinnusen vuonna 1989 julkaistu kokoelma-albumi. Albumin julkaisi levy-yhtiö Euros.


title: Extra (Heikki Kinnusen albumi)

text: Albumi sisältää kappaleita vuonna 1987 julkaistulta albumilta "Kinnunen laulaa Lavia" sekä vuonna 1989 levytettyjä, kokoelmalevyä varten tehtyjä Aarno Ranisen säveltämiä, ja Pertti Reposen sanoittamia kappaleita.


title: Extra

text: Extra voi tarkoittaa muun muassa seuraavia:


title: Extra

text: Muita:


title: Ananasmansikka

text: Ananasmansikka tai valkoinen mansikka on ananakselta maistuva valkoisen värinen mansikkalajike, jonka siemenet ovat punaisia. Ne ovat pienempiä kuin suurin osa kaupallisesti tuotetuista mansikoista, kooltaan 15–23 mm:n pituisia. Marja kasvoi alun perin villinä Etelä-Amerikassa ja hollantilaiset marjanviljelijät pelastivat sen sukupuuttoon kuolemiselta. Niitä kasvatetaan kasvihuoneissa, ja marjat ovat aluksi vihreitä mutta vaalenevat kypsyessään.


title: Louisville Grays

text: Louisville Grays oli yhdysvaltalainen baseballjoukkue ja 1876 perustetun National Leaguen perustajajäseniä. Joukkue toimi Louisvillessä, Kentuckyssa kausina 1876-1877. Seuran omisti liikemies Walter N. Haldeman, joka oli myös Louisville Courier-Journal -sanomalehden omistaja ja julkaisija.


title: Louisville Grays

text: Joukkueen tarina päättyi major leaguen ensimmäiseen sopupeliskandaaliin. Joukkue johti sarjaa elokuussa 1877, kunnes se yllättäin hävisi seitsemän ja pelasi yhden ottelun tasan vastustajinaan Boston Red Stockings ja Hartford Dark Blues. Lopulta Boston voitti liigamestaruuden, ja toiseksi sijoittunut Grays jäi siitä seitsemän voiton päähän. Courier-Journal -sanomalehden tarinan joukkueen kyseenalaisesta käyttäytymisestä kirjoitti John Haldeman, joukkueen omistajan poika.


title: Louisville Grays

text: Tutkimusten jälkeen kolmen pelaajan todettiin hävinneen pelejä tahallaan rahallista korvausta vastaan. Kaikki nämä ja neljäs pelaaja, joka kieltäytyi osallistumasta tutkimuksiin, suljettiin eliniäksi baseballin parista.


title: Free! Iwatobi Swim Club

text: Free! Iwatobi Swim Club on japanilainen anime-televisiosarja, jonka on ohjannut Hiroko Utsumi. Sarja alkoi 9. heinäkuuta 2013. Anime perustuu Kooji Oojin romaaniin "High Speed!", joka oli yksi kunniamaininnan saaneista kisatöistä Kyoto Animation Awardeissa vuonna 2011. Se kertoo lukiolaispoikien uintikerhosta.


title: Free! Iwatobi Swim Club

text: Tarina kertoo neljästä lukiota käyvästä pojasta, Haruka Nanase, Makoto Tachibana, Nagisa Hazuki ja Rin Matsuoka, jotka ovat lapsina yhdessä käyneet uimakoulua. Sen jälkeen poikien tiet erosivat ja he tapasivat taas lukiossa. Nagisan ideana oli perustaa uusi uimakerho. Jäseniä on kuitenkin liian vähän sen perustamiseksi. Tarinan edetessä uintikerhoon liittyy Rinin pikkusisko Gou sekä Nagisan suostuttelemana yleisurheilukerhon Rei.


title: Free! Iwatobi Swim Club

text: Vähän sen jälkeen Nagisa, Haruka ja Makoto tapaavat Australiassa opiskelleen, kuukautta aikaisemmin Japaniin palanneen ystävänsä Rinin hylätyllä Iwatobi Swim Club -uimahallilla. Haruka, Makoto, Nagisa, Rei ja Gou muodostavat Iwatobi High School Swim Clubin ja työskentelevät yhdessä opettaja Miho Amakatan kanssa saadakseen seuran menestymään.


title: Kerimäen kirkonkylä

text: Kerimäen kirkonkylä on entisen Kerimäen kunnan keskus ja yksi Savonlinnan taajamista. Kerimäen kirkonkylä sijaitsee Kantatie 71 varrella noin 23 kilometrin päässä Savonlinnan keskustasta.


title: Kerimäen kirkonkylä

text: Kerimäen kirkonkylä on entinen Jouhenniemen kylä. Pikkuvihan jälkeen 1743 suuri osa Kerimäkeä ja Kerimäen kirkonkylä Haapala nykyisellä Kallunmäellä, jäi Venäjän puolelle. Uudeksi keskukseksi tuli Suomen puolella, Puruveden rannalla oleva Jouhenniemen kylä. Jouhenniemeen Rakennettiin 1844-47 suuri puukirkko ja kylän nimeksi tuli Kerimäki.


title: Kerimäen kirkonkylä

text: Kerimäen kirkonkylän postinumeroalueella 58200 on 3 317 asukasta (31.12.2015). Kerimäen kirkonkylän muodostamassa taajamassa on puolestaan 2 331 asukasta (31.12.2016).


title: Kerimäen kirkonkylä

text: Kerimäen kirkonkylässä on peruskoulut, lukiot ja peruspalvelut, kuten terveys-, kirjasto-, posti-, pankki- ja kirkolliset palvelut. Yhteispalvelupisteessä ovat kunnan-, poliisin-, kelan- ja verotoimiston palvelut


title: Yityish Aynaw

text: Yityish "Titi" Aynaw (, ; s. 1992 Begemder, Etiopia) on israelilainen malli ja vuoden 2013 Miss Israel. Hän on taustaltaan etiopianjuutalainen ja ensimmäinen tummaihoinen Miss Israel.


title: Yityish Aynaw

text: Kymmenvuotiaana orvoksi jäänyt Aynaw muutti Israeliin yhdessä isovanhempiensa kanssa vuonna 2004 ja asuu nykyään Netanyan kaupungissa. Hän on suorittanut asepalveluksen Israelin puolustusvoimien sotilaspoliisijoukoissa ja on sotilasarvoltaan luutnantti. Aynaw on Miss Israeliksi valintansa jälkeen tavannut muun muassa Yhdysvaltojen presidentin Barack Obaman tämän Israelin vierailun yhteydessä.


title: New York Mutuals

text: The Mutual Base Ball Club of New York, eli lyhyemmin New York Mutuals oli johtava yhdysvaltalainen baseballjoukkue lähes koko 20-vuotisen historiansa ajan. Joukkue perustettiin 1857 vain hieman myöhässä ollakseen National Association of Base Ball Playersin perustajajäseniä. Ensimmäisen ammattilaisliigan, National Association of Professional Base Ball Players 1871, kuten myös 1876 käynnistyneen National Leaguen perustajajäsenistöön se kuitenkin kuului.


title: New York Mutuals

text: Mutuals pelasi aluksi kotiottelunsa Elysian Fieldsillä Hobokenissa yhdessä New York Knickerbockersin ja useiden muiden manhattanilaisjoukkueiden kanssa, mutta muutti Union Groundsille Brooklyniin vuonna 1868.


title: New York Mutuals

text: Heikosti sujuneen kauden 1876 (kuudentena saldolla 21–35) ja heikon taloudellisen tilanteen johdosta, joukkue kieltäytyi tekemästä viimeistä pelikiertuetta länteen, jonka johdosta seura lopulta erotettiin liigasta. Seuran omistaja ja Union Groundsin haltija Cammeyer sopi Hartford Dark Bluesin pelaamisesta Union Groundsilla kaudella 1877, jolloin joukkue nimettiin Hartfords of Brooklyniksi. Tämä seura hajosi kauden 1877 päätyttyä.


title: Toyota GT86

text: Toyota GT86 on japanilaisten autonvalmistajien Toyotan ja Subarun yhteistyössä kehittämä coupé-mallinen henkilöauto. Siinä on eteen sijoitettu bokserimoottori ja takapyöräveto. GT86:n tuotantomalli esiteltiin Tokion autonäyttelyssä vuonna 2011. GT86 tekee mallinimellään kunniaa 1960-luvun Toyota 2000GT:lle ja 1980-luvun Toyota Corolla AE86 GT -urheiluautolle ja jatkaa näin Toyotan urheilumallien perinnettä.


title: Toyota GT86

text: Subaru valmistaa GT86:n sisarmallia nimellä Subaru BRZ. Pohjois-Amerikan markkinoilla autoa myytiin vuoden 2016 elokuuhun ja Scion-brändin lakkauttamiseen asti myös nimellä Scion FR-S. Käytännössä GT86 on hyvin samankaltainen kuin Subaru BRZ, ja autot valmistetaan samassa tehtaassa.


title: Toyota GT86

text: Vuoden 2016 lopulla Toyota uudisti GT86-mallia. Mallimuutoksen yhteydessä auton sisustan materiaaleja parannettiin ja puskurit, ajovalot sekä takaspoileri muotoiltiin uudelleen. Ajo-ominaisuuksia parannettiin mm. A-pilarin seudun korijäykistyksillä. Uutuutena autossa on nyt vakiona mm. Bi-LED -ajovalot hämärätunnistimella, LED-etusumuvalot ja LED-valot takana sekä monitoimiohjauspyörä. Parannellussa mittaristossa on TFT-näyttö, josta voi seurata mm. G-voimia, kierrosaikoja ja moottorin nesteiden lämpötilaa. Kaikissa malleissa on vakiona mediakeskus navigoinnilla ja avaimeton käyttö.


title: Toyota GT86

text: GT86:en moottori on bensiinikäyttöinen, nelisylinterinen ja 16-venttiilinen bokseri- eli vastaiskumoottori. Sen iskutilavuus on 1998 cm. Toinen auton kehittäjistä, Subaru, on yksi harvoista nykyään bokserimoottoria henkilöautoissa käyttävistä autonvalmistajista. Moottorin jatkeena on kuusivaihteinen Aisinin valmistama manuaali- tai automaattivaihteisto. Voima välitetään takapyöriin ja tiehen vetopitoa ja ajo-ominaisuuksia parantavan lukkoperän kautta. Kiihtyvyys 0-100 km/h on 7,6 s (8,2 s A) ja huippunopeus 226 km/h (210 km/h A). Edessä on McPherson-joustintuet ja takana kaksoiskolmiotuet. Autossa on levyjarrut edessä ja takana.


title: Toyota GT86

text: Toyota GT86 on filosofisen edeltäjänsä Toyota Corolla AE86 GT:n tavoin suosittu autonrakentelun kohde Euroopassa ja Pohjois-Amerikassa. Jo alkuperäisellä lisävarustelistalla autoon on valittavissa TRD:n jarru-, suodatin-, pakoputkisto- ja koriosia, minkä lisäksi useat aftermarket-toimijat myytä valmiita tehonlisäyssarjoja.


title: Dekollaasi

text: Dekollaasi (ransk. "décollage") on taiteen yhteydessä käytettävä termi, jolla viitataan työskentelytapaan ja teoksiin, jotka perustuvat materiaalin poistamiseen jostain jo olemassa olevasta, kollaasitekniikassa käytetyn lisäämisen ja yhdistelyn sijaan. Siinä missä jälkimmäisen taustalla on ranskan verbi ""coller"", liimata, lähtee toiminta dekollaasissa sen vastaparista – irrottamisesta, repimisestä, irtoamisesta (""décoller""). Esimerkkinä seiniin ja katujen varsille päällekkäin liisteröidyt julisteet, joista taiteilija työstää uusia kokonaisuuksia kuorimalla riekaleita näkyvästä, paljastamalla alta uusia kerroksia ja merkityksiä.


title: Dekollaasi

text: Kuten myös kollaasin kohdalla, tekniikan synty ja kehitys linkittyy käytännössä pidempään jatkumoon. Käsitteenä dekollaasi on kuitenkin modernistinen. Ensimmäisiä merkittäviä kokeiluja tekivät 1940–50-luvun taitteesta alkaen mm. Jacques Villeglé, Mimmo Rotella, Raymond Hains ja François Dufrêne. Erityisen suosituksi suuntaus muodostui Ranskassa, jossa valtaosa siihen liitettävistä taiteilijoista 1950–60-luvuilla työskenteli. Monet heistä kuuluivat vuonna 1960 perustettuun ryhmään, joka tunnetaan taidesuuntauksena nimellä Uusi realismi. Tärkeiksi vaikutteiksi mainitaan usein etenkin dadaismi, kubismi, surrealismi ja ready-made.


title: Punkasalmi

text: Punkasalmi on entisen Punkaharjun kunnan keskus ja yksi Savonlinnan taajamista. Punkasalmi on Valtatie 14 varrella noin 35 kilometrin päässä Savonlinnan keskustasta.


title: Punkasalmi

text: Punkasalmen postinumeroalueella 58500 on 1 612 asukasta (31.12.2015). Punkasalmen taajamassa on puolestaan 1 339 asukasta (31.12.2016).


title: Punkasalmi

text:
Punkasalmessa on peruskoulut, lukio ja peruspalvelut kuten terveys-, kirjasto-, posti-, pankki- ja kirkolliset palvelut. Yhteispalvelupisteessä ovat kunnan-, poliisin-, kelan- ja verotoimiston palvelut
Punkaharjun rautatieasemalta Punkasalmesta on henkilöjunayhteys Savonlinnaan ja Parikkalaan, josta yhteys Helsinkiin ja Joensuuhun. Punkasalmen kautta kulkee myös Parikkalan kautta menevät, Helsinkiin vievät linja-auto vuorot.


title: Punkasalmi

text: Punkasalmessa on toiminut vuodesta 1964 Punkasalmen tehtaat, jotka ovat nykyisin Metsä Wood Punkaharjun vaneritehdas ja Metsä Wood Punkaharjun Kerto-tehdas. Tehtaat työllistävät yhteensä lähes 500 henkilöä.


title: T. J. Brodie

text: Thomas James ”T .J.” Brodie (s. 7. kesäkuuta 1990 Chatham, Ontario, Kanada) on kanadalainen jääkiekkopuolustaja, joka pelaa NHL-joukkue Calgary Flamesissa. Hänen vahvuuksiin kuuluu kiekonhallinta, luistelu, ketteryys ja nopeus. Brodien heikkouksiin kuuluu fysiikan ja voiman puute, kaksinkamppailut sekä ajoittainen keskittymisen puute. Brodie on hyökkäävä puolustaja, joka saa useimmiten vastuuta myös ylivoimalla.


title: T. J. Brodie

text: Brodie pelasi juniorina mm. Dresden Kingsin ja Chatham-Kent Cyclonesin joukkueissa. OHL-joukkue Saginaw Spirit varasi hänet 47. pelaajana vuonna 2006. Brodie pelasi kauden 2006–2007 vielä pääasiassa WOHL-joukkue Leamington Flyersissa. Hänet valittiin kauden päätteeksi sarjan parhaaksi tulokaspuolustajaksi, tulokkaiden tähdistökentälliseen ja koko WOHL:n ensimmäiseen tähdistökentälliseen. Brodie teki kauden aikana WHL:ssä 20 runkosarja- ja kolmessa playoff-ottelussa yhteensä neljä syöttöpistettä. Ensimmäisellä kokonaisella WHL-kaudellaan 2007–2008 hän oli Spiritin tehokkain puolustaja tehoilla 8+22=30.


title: T. J. Brodie

text: Calgary Flames varasi Brodien neljännellä kierroksella 114. pelaajana . Kaudella hän oli Spiritin tehokkain puolustaja tehoilla 12+38=50. Brodie teki heinäkuussa 2009 kolmivuotisen tulokassopimuksen Flamesin kanssa, mutta hän pelasi kauden 2009–2010 vielä OHL:ssä. Marraskuussa 2009 Spirit kauppasi Brodien, Nick Crawfordin ja kesän 2010 kolmennen kierroksen varausvuoron Barrie Coltsiin vaihdossa Ryan O'Connoriin ja Michael Sgarbossaan. Brodie teki OHL:n yhden kauden piste-ennätyksensä tehoilla 7+49=56, joilla hän jakoi koko liigan puolustajien pistepörssin viidennen sijan Belleville Bullsin Shawn Lalonden kanssa.


title: T. J. Brodie

text: Kaudeksi 2010–2011 Brodie siirtyi Calgary Flamesin organisaatioon. Hän otti paikkansa joukkueen kokoonpanosta harjoitusleirin jälkeen. Brodie teki NHL-debyyttinsä näin ollen 7. lokakuuta 2010 Edmonton Oilersia vastaan. Hänet siirrettiin kolmen ottelun jälkeen kuitenkin farmijoukkue Abbotsford Heatiin, AHL:ään, eikä Brodie saanut kutsua Flamesin kokoonpanoon enää loppukaudella. Hän teki loppukaudella AHL:ssä 68 runkosarjaottelussa tehot 5+29=34, joilla Brodie oli Heatin tehokkain puolustaja, paras syöttäjä sekä toiseksi paras pistemies Jon Rheaultin kanssa. Hän pelasi kauden aikana myös ssa.


title: T. J. Brodie

text: Brodie aloitti kauden 2011–2012 farmissa. Hän sai kutsun Flamesin NHL-kokoonpanoon marraskuussa 2011 saavuttuaan paikkaamaan Anton Babtšukin loukkaantumista. Brodie ei palannut Heatiin enää loppukaudella, vaan hän vakiinnutti paikkansa NHL:ssä, jossa varsinainen tulokaskausi toi 54 runkosarjaottelussa tehot 2+12=14. Brodien NHL-uran avausmaali syntyi 27. marraskuuta 2013 Minnesota Wildin Niklas Bäckströmin taakse. Kauden 2012–2013 hän aloitti NHL:n työsulun takia Heatissa. Brodie pelasi työsulun ajan 35 runkosarjaottelua tehopistein 1+19=20 ollen joukkueen tehokkain puolustaja koko kauden aikana. NHL-kauden alettua tammikuussa 2013 hänet nostettiin takaisin Flamesin NHL-kokoonpanoon. Brodie teki loppukaudella 47 NHL-ottelussa tehot 2+12=14 ja nousi yhdeksi Flamesin kärkipuolustajista. Heinäkuussa 2013 hän teki kaksivuotisen ja 4,25 miljoonan dollarin arvoisen jatkosopimuksen joukkueen kanssa.


title: T. J. Brodie

text: Brodie edusti Kanadaa MM-kilpailuissa vuonna 2013.


title: T. J. Brodie

text: Ensimmäisellä NHL-kaudellaan Brodie pelasi numerolla 66, joka ärsytti erityisesti Pittsburgh Penguinsin faneja, sillä seuran ikoni Mario Lemiux pelasi samalla numerolla. Ensimmäisen kauden jälkeen Brodie vaihtoi pelinumerokseen 7.


title: Tantallonin linna

text: Tantallonin linna on raunio North Berwickissä, Skotlannissa, Yhdistyneessä kuningaskunnassa. Linna koostuu kolmesta 15 metriä korkean muurin yhdistämästä tornista.


title: Tantallonin linna

text: Tantallonin linnan rakennutti jaarli William Douglas 1350-luvulla.


title: Tantallonin linna

text: Linnaa piiritti Skotlannin kuningas Jaakko IV vuonna 1491 ja hänen seuraajansa Jaakko V vuonna 1528, jolloin aiheutui merkittävää vahinkoa. Kaksi tornia tuhoutui lähes kokonaan Englannin sisällissodassa vuonna 1651, jolloin 91 rojalistia piti siellä tukikohtaansa. Cromwellin joukot tulittivat linnaa 12 päivää, jonka jälkeen varuskunta antautui.


title: Tantallonin linna

text: Douglasit myivät linnan pois vuonna 1699, jonka jälkeen se jatkoi rapistumista. Viranomaisille se lahjoitettiin vuonna 1924 ja sitä hoitaa nykyään Historic Scotland.


title: Alan Berg

text: Alan Harrison Berg () oli amerikanjuutalainen lakimies ja radiojuontaja, jonka uusnatsit murhasivat hänen kotinsa lähistöllä. Hänet tunnettiin ärsyttävästä ja suorasanaisesta tyylistään radio-ohjelmassaan.


title: Alan Berg

text: Kansallismielinen valkoisten valtaa kannattava 'The Order' ("Järjestö"), joka tunnetaan myös saksankielisellä nimillä 'Brüder Schweigen' ('Veljet pysykää hiljaa') englanninkielisellä nimellä 'Silent Brotherhood' (Hiljainen veljeskunta), ampui Bergin Denverissä 18. kesäkuuta 1984. Ketään ei tuomittu Bergin murhasta, mutta kaksi The Orderin jäsentä tuomittiin muiden syytteiden perusteella.


title: Alan Berg

text: Oliver Stonen ohjaama elokuva "Talk Radio" (1988) perustuu osittain Alan Bergin tapaukseen, samoin elokuva "Petetty" (1988), jossa pääosissa ovat Debra Winger ja Tom Berenger. Myös "Brotherhood of Murder" (1999) perustuu tositapauksiin ja The Orderin tarinaan sisältäen myös Bergin murhan.


title: Itä- ja Pohjois-Suomen EU-toimisto

text: Itä- ja Pohjois-Suomen EU-toimisto on Itä- ja Pohjois-Suomen alueen toimijoiden edunvalvoja, jolla on toimipiste Brysselissä Belgiassa.


title: Itä- ja Pohjois-Suomen EU-toimisto

text: Itä- ja Pohjois-Suomen EU-toimisto seuraa aktiivisesti edustamiensa alueiden kannalta tärkeitä EU-asiakokonaisuuksia ja pyrkii vaikuttamaan niihin. Painopisteitä ovat muun muassa aluepolitiikka, tutkimus-, kehitys- ja innovaatiopolitiikka, liikenne- ja energiapolitiikka, ulkosuhdeasiat, väestönmuutoksen haasteet, elinkeinopolitiikka ja alueiden kansainvälinen yhteistyö. Toiminnallisina painopisteinä ovat EU-edunvalvonta ja aluemarkkinointi, koulutus ja hanketoiminnan tuki sekä tiedonvälitys. Toimiston rahoittajina toimivat alueen maakuntien liitot (Keski- ja Pohjois-Pohjanmaa, Etelä- ja Pohjois-Savo, Pohjois-Karjala, Kainuu ja Lappi).


title: Sven-Olof Hultin

text: Sven-Olof Hultin (16. kesäkuuta 1920 Kittilä – 24. heinäkuuta 2013) oli suomalainen kilpapurjehtija, kilpapurjehduksen vaikuttaja ja insinööritoimisto Ekonon toimitusjohtaja.


title: Sven-Olof Hultin

text: Hultin kilpaili opiskeluaikoinaan soudussa mutta pidemmän kilpauran hän teki purjehtijana. Vuonna 1969 hänet valittiin Suomen Purjehtijaliiton puheenjohtajaksi. Hän toimi Kansainvälisen purjehtijaliiton asiantuntijana monissa olympiakisoissa, viimeksi Busanissa 1988.


title: Sven-Olof Hultin

text: Hultin valmistui diplomi-insinööriksi Åbo Akademista 1943. Hän pääsi töihin insinööritoimisto Ekonoon vuonna 1951 ja toimi yhtiön varatoimitusjohtajana vuosina 1960–1964 sekä toimitusjohtajana vuosina 1964–1984 kunnes siirtyi eläkkeelle. Hän toimi pitkään World Energy Councilin puheenjohtajana.


title: Animal Crossing: New Leaf

text: Animal Crossing: New Leaf (, "Animal Forest: Jump Out") on simulaatiovideopeli Nintendo 3DS -käsikonsolille. Se on Nintendon neljäs Animal Crossing -sarjan peleistä. Pelin idea on, että pelaajan hahmo asuu kaupungissa eläinten kanssa. New Leaf:ssa pelaaja kuitenkin ottaa kaupunginjohtajan roolin tavallisen kyläläisen sijaan, jolloin hän voi vaikuttaa monipuolisemmin kaupunkiinsa. Peli julkaistiin ensimmäisenä Japanissa 8. marraskuuta 2012, mutta Euroopassa, Australiassa ja Pohjois-Amerikassa vasta kesäkuussa 2013.


title: Animal Crossing: New Leaf

text: Pelin alussa pelaaja luo itselleen hahmon, josta tulee kaupunginjohtaja. Jos samalle pelikortille luodaan lisää hahmoja, heistä tulee tavallisia asukkaita. Kuten aiemmissakin Animal Crossing -peleissä, pelaaja voi jutella asukkaille, kalastaa tai vaikka pyydystää ötököitä. Animal Crossing: New Leaf:ssa on myös paljon uusia ominaisuuksia, kuten saarella vieraileminen ja uiminen. Saarella voi myös pelata minipelejä.


title: Philadelphia Athletics (1860–1876)

text: The Athletic Base Ball Club of Philadelphia eli yleisesti Philadelphia Athletics oli yhdysvaltalainen baseballjoukkue, joka toimi National Association of Base Ball Playersissä 1860–1870 ja sittemmin National Association of Professional Base Ball Playersissä 1871–1875 ja oli yksi National Leaguen kahdeksasta perustajajäsenestä vuonna 1876.


title: Philadelphia Athletics (1860–1876)

text: Joukkue perustettiin vuonna 1860 nimellä "Athletic Base Ball Club" joka pian muuttui muotoon Athletic of Philadelphia ja Philadelphia Athletics. Ammattilaisjoukkueeksi se muuttui 1869. Seura voitti ensimmäisen ja ainoan ammattilaisliigan, NAPBBP:n mestaruutensa liigan avauskaudella 1871. Joukkue pelasi kautta aikain ensimmäisessä National Leaguen ottelussa 22. huhtikuuta 1876, jolloin se hävisi Bostonille 6–5. Kauden menestys oli kehnohko, kuudestakymmenestä ottelustaan joukkue voitti vain neljätoista. Otteluistaan 35 se pelasi kotona ja 25 vieraissa. Joukkue ei suostunut tekemään loppukaudesta ohjelmaan merkittyjä kiertueita länteen, vaan pelasi mieluummin paikallispelejä liigaan kuulumattomia joukkueita vastaan. Tämän seurauksena liiga erotti joukkueen.


title: Suruvyökerttuli

text: Suruvyökerttuli ("Myioborus torquatus") on kerttulien heimoon kuuluva varpuslintu.


title: Suruvyökerttuli

text: Suruvyökerttulia tavataan Costa Ricassa ja Panamassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Keltapääkerttuli

text: Keltapääkerttuli ("Myioborus ornatus") on kerttulien heimoon kuuluva varpuslintu.


title: Keltapääkerttuli

text: Keltapääkerttulia tavataan Kolumbiassa ja Venezuelassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Andienviuhkakerttuli

text: Andienviuhkakerttuli ("Myioborus melanocephalus") on kerttulien heimoon kuuluva varpuslintu.


title: Andienviuhkakerttuli

text: Andienviuhkakerttulia tavataan Andien alueella Kolumbiassa, Ecuadorissa, Perussa ja Boliviassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Valkorillikerttuli

text: Valkorillikerttuli ("Myioborus albifrons") on kerttulien heimoon kuuluva varpuslintu.


title: Valkorillikerttuli

text: Valkorillikerttulia tavataan pienellä alueella Länsi-Venezuelassa. Lajia on kuvattu melko yleiseksi tai yleiseksi, mutta sen kannankehitys on laskeva. Se on luokiteltu silmälläpidettäväksi.


title: Valkorillikerttuli

text: Valkorillikerttuli elää vuoristometsissä ja metsänreunoilla 2 300–3 200 metrin korkeudella merenpinnasta.


title: Kolumbianviuhkakerttuli

text: Kolumbianviuhkakerttuli ("Myioborus flavivertex") on kerttulien heimoon kuuluva varpuslintu.


title: Kolumbianviuhkakerttuli

text: Kolumbianviuhkakerttulia tavataan Kolumbian pohjoisosissa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Valkonaamakerttuli

text: Valkonaamakerttuli ("Myioborus albifacies") on kerttulien heimoon kuuluva varpuslintu.


title: Valkonaamakerttuli

text: Valkonaamakerttulia tavataan Venezuelan eteläosissa. Lajin on kuvattu olevan mahdollisesti melko runsaslukuinen, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Valkonaamakerttuli

text: Valkonaamakerttuli elää kosteissa vuoristometsissä ja metsänreunoilla 900–2 250 metrin korkeudella merenpinnasta. Lajin ekologiasta ei tiedetä paljoa.


title: SiM

text: SiM ("Silence Iz Mine") on japanilainen metalcore/punk rock -yhtye, joka perustettiin vuonna 2004.


title: Arno Hollmén

text: Arno Ilmari Hollmén (s. 19. marraskuuta 1930 Helsinki) on suomalainen lääkäri ja professori emeritus.


title: Arno Hollmén

text: Hollménin vanhemmat olivat diplomi-insinööri Aarne Johannes Hollmén ja Wilma Maria Karlström. Hän avioitui 1953 sairaanhoitaja Ulla Margareta Kiurun kanssa. Hollmén tuli ylioppilaaksi Imatran yhteiskoulusta 1949 ja valmistui lääketieteen lisensiaatiksi 1956, anestesiaan hän erikoistui 1961. Hollmén oli Oulun yliopiston anestesiologian professori vuodesta 1974 vuoteen 1992. Hän on tutkinut synnytyskipujen lievittämistä, tehohoitoa, puudutusaineita ja johtopuudutusta. Hollmén julkaisi vuonna 1970 ensimmäisen suomalaisen synnytyskipuja koskevan tutkimuksen.


title: Ecuadorinkerttuli

text: Ecuadorinkerttuli ("Myiothlypis fraseri") on kerttulien heimoon kuuluva varpuslintu.


title: Ecuadorinkerttuli

text: Ecuadorinkerttulia tavataan Ecuadorissa ja Perussa. Lajia on kuvattu melko yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: The Thermals

text: The Thermals on yhdysvaltalainen indie-yhtye, joka perustettiin Portlandissa, Oregonissa vuonna 2002. Yhtyeen musiikissa on kuultavissa vaikutteita lo-fi:sta sekä tavallisesta rockista. Yhtyeen kappaleet ovat myös tunnettuja poliittisista ja uskonnollisista kannanotoistaan.


title: Kassa (täsmennyssivu)

text: Kassa voi tarkoittaa ainakin seuraavia:


title: Hollmén

text: Hollmén on sukunimi:


title: Erkki Hollo

text: Erkki Johannes Hollo (s. 28. marraskuuta 1940 Janakkala) on suomalainen oikeustieteilijä. Hän oli Teknillisen korkeakoulun talousoikeuden professori vuosina 1977–1993, ja vuosina 1997–2008 hän hoiti Helsingin yliopiston ympäristöoikeuden professuuria.


title: Erkki Hollo

text: Hollo valittiin Suomalaisen Tiedeakatemian jäseneksi vuonna 1989.


title: Erkki Hollo

text: Erkki Hollon isä oli J. A. Hollo.


title: Tina Cohen-Chang

text: Tina Cohen-Chang on kuvitteellinen televisiohahmo yhdysvaltalaisessa sarjassa "Glee", joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Jenna Ushkowitz, joka on esiintynyt sarjassa sen pilottijaksosta lähtien. Tinan hahmon kehittivät "Gleen" luojat Ryan Murphy, Brad Falchuk ja Ian Brennan. Hän on opiskelija William McKinley -koulussa ja yksi Uusien Tuulien nykyisistä jäsenistä.


title: Tina Cohen-Chang

text:
Gleen pilottijaksossa Tina nähdään koe-esiintymässä Glee-klubiin. Tina saa ensimmäisen soolonsa jaksossa "Paksuna", mutta vaatii lopulta, että Rachel (Lea Michele) saisi kyseisen soolon ettei hän lopettaisi kuoroa. Jaksossa "Kelailua", Tina ja Artie (Kevin McHale) jakavat heidän ensimmäisen suudelmansa, ja Tina tunnustaa ettei hänellä oikeastaan koskaan edes ollut änkytys-ongelmaansa, mutta laittoi asian esille, koska hän on ujo ja halusi välttää ihmisille puhumista. Jaksossa "Madonnan voima", Tina ja muut kuoron tytöt ilmaisevat ongelmiaan poikien kunnioituksesta heitä kohtaan. Artie myöhemmin pyytää anteeksi hänen käytöstään, ja he jakavat suudelman. Tina yrittää auttaa Artieta saavuttaa hänen unelmaansa tanssijana etsimällä tietoa keinoista, joilla hän voisi päästä pois pyörätuolistaan, ja hänen unelmastaan voisi tulla mahdollista. Jaksossa "Teatraalisuus" Tina melkein erotetaan koulusta hänen goottimaisen tyylinsä vuoksi. Tuotantokausi päättyy hänen ja muiden Uusien Tuulien häviöön alueellisissa "Vocal Adrenalinelle".
Tina palaa kesälomaltaan uuden poikaystävänsä, Mike Changin (Harry Shum Jr.), kanssa, johon hän rakastui aasialaisella leirillä. Huolimatta hänen ex-poikaystävänsä Artien pyrkimyksistä saada hänet takaisin, hän on edelleen kiinnostunut Mikesta. Kun asiat käyvät kireiksi Tinan ja Miken välillä, Tina yrittää voittaa Artien takaisin, mutta Artie kiinnostuukin Brittanysta (Heather Morris) ja antaa hänelle pakit. Kun jalkapallonpelaajat on pakotettu liittymään glee-klubiin, moni heistä lopettaa ja lopputulokseksi heidät potkitaan ulos jalkapallojoukkueesta. Tina suostuu liittymään muiden glee-tyttöjen kanssa kentälle, jotta loput joukkueesta voisivat kilpailla isossa pelissä. Uusien Tuulien tytöt alun perin suunnittelevat makaavansa kentällä kun pojat pelaavat, mutta Tina odottamattomasti nousee ylös sähläillen. Hänen yrityksensä saada touchdown menee mönkään, kun hänet taklataan ja otetaan pois pelistä.
Hänellä ja Mikella oli pitkäkestoisin jatkuva suhde sarjassa, ja hän paljastaa kolmannella kaudella, että hän ja Mike olivat maanneet yhdessä kesän aikana—hän kuvailee sen olleen maagista. Hän auttaa myös Mikea hänen laulamisessaan siihen pisteeseen, että hän voi voittaa Riffin osan itselleen koulun musikaalin koe-esiintymisissä. Kun Rachel saa itsensä keskeytetyksi koulusta kisojen aikaan, Tina laulaa kappaleen "ABC" kisoissa yhdessä Miken kanssa; Uudet Tuulet voittavat. Jaksossa "Ainoat laatuaan", kun Uudet Tuulet alkavat suunnitella soittolistaa lähestyviin loppukilpailuihin, Tina on turhautunut, kun Rachel laulaa jälleen suurimman osan kappaleista samaan aikaan kun hän on jumittunut taustalle, ja kävelee ulos kuorohuoneesta. Kun Rachel yrittää lahjoa hänet peruakseen sanansa, hän kertoo Rachelille, että haluaa itse kokea raikuvat suosionosoitukset. Myöhemmin Tina putoaa suihkulähteeseen ja iskee päänsä, mikä aiheuttaa hänet kokemaan vision, jossa kaikki kuoron jäsenet ovat vaihtaneet rooleja—eritoten, hän näkee itsensä Rachelina ja Rachel Tinana. "Rachel" esittää kappaleen "Because You Loved Me", ja kuoro antaa hänelle toivomansa raikuvat suosionosoitukset. Hän kiittää "Tinaa" tuestaan, ja "Tina" puolestaan antaa "Rachelille" neuvon, kuinka pelastaa hänen epäonnistunut NYADA kokeensa. Sen jälkeen, kun Tina herää takaisin todellisuuteen, hän välittää neuvon Rachelille.
Tina eroaa Miken kanssa ennen loppukesää, ja Mike lähtee kouluun Chicagoon. Tina haluaa olla Uusien Tuulien uusi johtaja, kuten Rachel lupasi hänelle, mutta lopulta paikka menee Blainelle (Darren Criss). Myöhemmin hän kieltäytyy koe-esiintymästä koulun "Grease"-musikaaliin, kun Mike palaa takaisin auttamaan kuoroa ja koreografioimaan sen, koska ei halua viettää aikaa Miken kanssa, mutta lopulta hyväksyy Janin roolin. Tina ihastuu hänen homoon ystäväänsä Blaineen. Tietämättömänä hänen tunteistaan Tina kamppailee hänen onnettoman rakkautensa kanssa ja lopulta asettuu olemaan Blainen ystävä.


title: Tina Cohen-Chang

text: Gleen cover-versio Cyndi Lauperin kappaleesta "True Colors", jossa Ushkowitz lauloi Tinana, julkaistiin saataville digitaalisena latauksena, ja se oli mukana "" -albumilla. Zap2itin kirjoittaja Liz Pardue oli tyytyväinen sooloon, ja Raymund Flandez "The Wall Street Journalilta" ylisti kappaletta nostaen esiin Ushkowitzin "vahvan ja kristallisen äänen".


title: Tina Cohen-Chang

text: Tina ja Mike lauloivat yhdessä dueton "Sing!" toisen kauden jaksossa "Duettoja", mikä oli Aly Semigranin (MTV:ltä) ja Anthony Benignon ("Daily Newsilta") suosikkikohta jaksosta. "Vanity Fairin" Brett Berk antoi sille neljä tähteä viidestä, korkeimman arvosanansa koko jaksosta.


title: Tina Cohen-Chang

text: Jaksossa "Tukiopetusta" Ushkowitz lauloi Amber Rileyn kanssa kappaleen "Dog Days Are Over". Hankinson sanoi, että esitys välittää "tarkan merkin korkeasta energiasta mitä rakastan eniten," ja Jen Harper Buddy TV:ltä oli samoin vaikuttunut. "Entertainment Weeklyn" Tim Stack antoi sille arvosanan "A" ja sanoi, että sarjan luoja Ryan Murphy "valitsi täydelliset tytöt tähän coveriin".


title: Tina Cohen-Chang

text: Jaksossa "Ihana nuoruus" Ushkowitz lauloi yhtenä päävokalisteista kappaleen "ABC". "Billboardin" Rae Votta korosti, miten esitys osoitti "kuinka ihana laulaja Tina on" ja BuddyTV:n toimittaja John Kubicek sanoi nauttineensa siitä "lähinnä siksi, koska Tina ansaitsee enemmän lauluaikaa". Tina laulaa kappaleen "L-O-V-E" Miken kanssa jaksossa "Rakkauden asialla", minkä "The Washington Postin" Jen Chaney luonnehti "söpöksi ja eläväksi", ja HuffPost TV:n Crystal Bell kutsui sitä "ehdottoman täydelliseksi". Michael Slezak "TVLineltä" kehui heidän "ihania ääniä" ja antoi sille arvosanan "B".


title: Tina Cohen-Chang

text: Tina esitti Rachelina kappaleen "Because You Loved Me", mikä sai myönteisiä arvioita. Molemmat Chaney ja "Entertainment Weeklyn" Erin Strecker totesivat, että oikea Rachel olisi esittänyt kappaleen paremmin, ja MTV:n Jyll Saskin oli enemmän suorasanaisempi: "Me rakastamme sinua Tina, mutta sinä et vain pysty laulamaan niin kovaa kuin Rachel". Ushkowitz esitti myös yhdessä Michelen kanssa kappaleen "Flashdance... What a Feeling". Molemmat Saskin ja Chaney löysivät esityksen puutteellisena; edeltävä kirjoitti, että "jokin tästä versiosta vaipuu latteaksi", ja Chaney sanoi ettei "se ollut niin huima kuin se olisi voinut olla", vaikka "kohta, jossa Rachelin ja Tinan välille syntyy side oli ihana".


title: Daptomysiini

text: Daptomysiini on suonensisäisesti infusoitava antibiootti, joka tehoaa moniin grampositiivisiin bakteereihin.


title: Daptomysiini

text: Daptomysiini tuotiin markkinoille 2003. Se on puolisynteettinen syklinen lipopeptidi. Se aiheuttaa kalsiumkanavista riippuvaisesti bakteerisolun solukalvon depolarisaation ja estää nukleiinihapposynteesiä.


title: Daptomysiini

text: Daptomysiini tehoaa ainoastaan grampositiivisiin bakteereihin, kuten stafylokokkeihin, streptokokkeihin ja klostrideihin sekä enterokokkeihin. Sen käyttöaiheita ovat lähinnä vaikeat Staphylococcus aureus -infektiot ja se tehoaa myös MRSA-kantoihin.


title: Daptomysiini

text: Daptomysiini annostellaan suonensisäisenä infuusiona. Se eliminoituu munuaisten kautta ja vaikeassa munuaisten vajaatoiminnassa annosväliä on pidennettävä. Daptomysiinillä ei saavuteta riittäviä lääkepitoisuuksia keuhkoissa ja keuhkojen limakalvon surfaktanttimolekyylit inaktivoivat sitä. Daptomysiini ei siis sovellu keuhkoinfektioiden hoitoon.


title: Daptomysiini

text: Daptomysiinin merkittävimmät haittavaikutukset ovat pahoinvointi ja lihaskipu tai lihasvaurio (rabdomyolyysi).


title: Kalervo Peltonen

text: Kalervo Peltonen (15. lokakuuta 1948 Heinola – 2. toukokuuta 2010 Helsinki)


title: Kalervo Peltonen

text: Peltonen valmistui ylioppilasmerkonomiksi ja suoritti Markkinointi-instituutin MAT-tutkinnon. Hän pääsi sanomalehti Uuden Suomen ilmoitusmyyjäksi ja sitten Keskuskauppakamarin myyntipäälliköksi kunnes siirtyi päätoimittajaksi Mainoshoitajien yhdistyksen julkaisemaan Mainosuutiset-lehteen, jossa toimi 1981–1986.


title: Kalervo Peltonen

text: Markkinointialan ammattilehtien lisäksi Peltonen teki juttuja noin 60 julkaisuun. Hän toimi pakinoitsijana kotiseutunsa Itä-Häme-lehdessä. Viime vuodet Peltonen työskenteli jo 1980-luvulla perustamassaan Viestintäkonsultit -yrityksessä.


title: Kalervo Peltonen

text: Kalervo Peltonen sai vuonna 2002 Mainonnan monitaho -tunnustuspalkinnon.


title: Vuoden 1970 jalkapallon maailmanmestaruuskilpailujen karsinnat

text:
Vuoden 1970 jalkapallon maailmanmestaruuskilpailujen karsintoihin osallistui 75 maata, jotka pelasivat neljästätoista paikasta Meksikossa pelattaviin MM-kilpailuihin. Isäntämaa Meksiko ja hallitseva mestari Englanti selviytyivät MM-kilpailuihin ilman karsintaa.
Ensimmäistä kertaa Afrikan ja Aasian karsintojen voittajat selviytyivät suoraan MM-kilpailuihin ilman karsintaa.


text: 14 vapaana ollutta kisapaikkaa jaettiin seuraavasti:Euroopan 29 osallistuvaa maata jaettiin kahdeksaan lohkoon. Lohkovoittajat selviytyivät MM-kilpailuihin.


text: Romania selviytyi MM-kilpailuihin


text: Uusinta:


text: Tšekkoslovakia selviytyi MM-kilpailuihin.


text: Italia selviytyi MM-kilpailuihin.


text: Neuvostoliitto selviytyi MM-kilpailuihin.


text: Ruotsi selviytyi MM-kilpailuihin.


text: Belgia selviytyi MM-kilpailuihin.


text: Länsi-Saksa selviytyi MM-kilpailuihin.


text: Bulgaria selviytyi MM-kilpailuihin.


text: Etelä-Amerikan kymmenen osallistuvaa maata jaettiin kolmeen lohkoon. Lohkovoittajat selviytyivät MM-kilpailuihin.


text: Peru selviytyi MM-kilpailuihin.


text: Brasilia selviytyi MM-kilpailuihin.


text: Uruguay selviytyi MM-kilpailuihin.


text: FIFA sulki Kuuban MM-karsinnoista, jolloin alueelta osallistui karsintoihin 12 maata. Maat jaettiin neljään alkulohkoon, joiden voittajat pääsivät toiselle kierrokselle. Toisella kierroksella lohkovoittajat jaettiin kahteen kahden joukkueen lohkoon, joiden voittajat selviytyivät kolmannelle kierrokselle. Kolmannella kierroksella jäljellä olevat kaksi joukkuetta pelasivat kahden joukkueen sarjan, jonka voittaja selviytyi MM-kilpailuihin.


text: USA selviytyi karsinnan 2.kierrokselle.


text: Haiti selviytyi karsinnan 2.kierrokselle.


text: Honduras selviytyi karsinnan 2.kierrokselle.


text: El Salvador selviytyi karsinnan 2.kierrokselle.


text: Haiti selviytyi karsinnan 3.kierrokselle.


text:
Uusinta:
El Salvador selviytyi karsinnan 3.kierrokselle.


text: Uusinta:


text: El Salvador selviytyi MM-kilpailuihin.


text:
Afrikan karsintoihin osallistui 11 maata. FIFA sulki MM-karsinnoista Gambian ja Zairen.
Ensimmäisellä kierroksella joukkueet pelasivat kaksoisottelut pääsystä toiselle kierrokselle. Ghana pääsi suoraan 2.kierrokselle. 2.kierroksella jäljellä olevat kuusi joukkuetta pelasivat kaksoisottelut, joiden voittajat selviytyivät kolmannelle kierrokselle.
Kolmannella kierroksella pelattiin kolmen joukkueen sarja, jonka voittaja selviytyi MM-kilpailuihin.


text: Kaksoisotteluiden voittajat selviytyivät toiselle kierrokselle. Marokko selviytyi jatkoon uusintaottelun perusteella ja Sudan toisen ottelun maalimäärän perusteella.


text: Kaksoisotteluiden voittajat selviytyivät kolmannelle kierrokselle. Marokko ja Tunisia olivat uusintaottelunkin jälkeen tasoissa. Marokko selviytyi jatkoon kolikonheiton perusteella.


text: Marokko selviytyi MM-kilpailuihin.


text:
Aasian ja Oseanian alueen karsintoihin osallistui myös Rhodesia. Pohjois-Korea vetäytyi karsinnoista, koska he kieltäytyivät pelaamasta Israelissa.
Israel, Rhodesia ja Uusi-Seelanti pääsivät suoraan toiselle kierrokselle. Australia, Etelä-Korea ja Japani pelasivat ensimmäisellä kierroksella alkulohkon, jonka voittaja selviytyi toiselle kierrokselle. Toisella kierroksella neljä joukkuetta jaettiin kahteen ottelupariin, jotka pelasivat toisaan vastaan kahdesti. Näistä ottelupareista voittajat jatkoivat kolmannelle kierrokselle yhteistuloksella. Yhteistuloksen oltua tasan, toisessa parissa pelattiin uusintaottelu. Kolmannella kierroksella joukkueet pelasivat toisiaan vastaan kotona ja vieraissa ja voittaja selviytyi otteluiden yhteistuloksella MM-kilpailuihin.


text: Kaikkien otteluiden pelipaikkana oli Soul


text: Australia selviytyi toiselle kierrokselle.


text: Kaikki ottelut pelattiin Mosambikissä.


text: Australia selviytyi kolmannelle kierrokselle.


text:
Kaikki ottelut pelattiin Tel-Avivissä.
Israel selviytyi kolmannelle kierrokselle.


text: Israel selviytyi MM-kilpailuihin.


title: Koco

text:
Koco oli vuosina 1921-1926 valmistettu saksalainen automerkki.
Koco-autoja valmistettiin vain kolmea mallia, joiden huomattavin ero oli moottorissa: ensimmäisen moottori oli ilmajäähdytteinen ja toisen nestejäähdytteinen nelitahtinen kaksisylinterinen bokserimoottori, jonka iskutilavuus oli 1021 cm³. Sen suurin teho oli 9 kilowattia eli 12 hevosvoimaa. Omapaino oli 510 kiloa ja huippunopeus oli 40 km/t.


title: Koco

text: Kolmannessa Koco-mallissa oli nelisylinterinen rivimoottori, jonka iskutilavuus oli 1540 cm³.


title: Koco

text: Koco oli halpa ja yksinkertainen auto. Kori oli vanerirakenteinen avokori. Autoon mahtui kolme ihmistä, kuljettaja etuistuimelle ja kaksi takaistuimelle. Autossa ei ollut sähköjärjestelmää, joten se käynnistettiin magneetolla. Mittareita ei ollut.


title: Koco

text: Kaikkiaan Koco-autoja valmistettiin vain 800 kappaletta . Yksi Koco löytyi 1980-luvulla Suomen Kokemäeltä. Se entisöitiin ja merkittiin museoajoneuvorekisteriin 8.6.1990.


title: Valko-Venäjän kansallinen tiedeakatemia

text: Valko-Venäjän kansallinen tiedeakatemia (, ) on vuonna 1929 toimintansa aloittanut, Valko-Venäjän pääkaupunki Minskissä sijaitseva tiedeakatemia, maansa johtava tiedekeskus.


title: Valko-Venäjän kansallinen tiedeakatemia

text: Tiedeakatemia perustettiin lokakuussa 1928 vuosina 1922–1928 toimineen Valko-Venäjän kulttuuri-instituutin (Inbelkult) pohjalta. Nylkyään Valko-Venäjän kansallisena tiedeakatemiana tunnetun organisaation aiempina niminä olivat vuosina 1928-1936 Valkovenäläinen tiedeakatemia, sitten vuosina 1936–1991 Valko-Venäjän SNT:n tiedeakatemia ja vuosina 1991-1997 Valko-Venäjän tiedeakatemia.


title: Valko-Venäjän kansallinen tiedeakatemia

text: Valko-Venäjän kansallinen tiedeakatemian päärakennus rakennettiin arkkitehtien Iosif Lanhbard (1882–1951) ja G. Lavrov suunnitelmien mukaan vuosina 1932–1939. Kadulta päin katsottaessa päärakennuksen edustalla oleva kaksirivinen pylväikkökaari näkyy tunnusomaisena monumentaalisena piirteenä. Pylväikkökaari muistuttaa tyyliltään Langbardin Kiovaan suunnitteleman, nykyisin Ukrainan ulkoministeriönä toimivan rakennuksen pylväikkökaarta.